CELEX: 22022A0607(01)
Language: el
Date: 2022-05-24 00:00:00
Title: Συμφωνία μεταξύ της Ευρωπαϊκής Ένωσης, αφενός, και της κυβέρνησης των Φερόων Νήσων, αφετέρου, σχετικά με τη συμμετοχή των Φερόων Νήσων στα προγράμματα της Ένωσης

7.6.2022   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 154/4
               
            
         ΣΥΜΦΩΝΙΑ
         μεταξύ της Ευρωπαϊκής Ένωσης, αφενός, και της κυβέρνησης των Φερόων Νήσων, αφετέρου, σχετικά με τη συμμετοχή των Φερόων Νήσων στα προγράμματα της Ένωσης
         Η Ευρωπαϊκή Ένωση (στο εξής «Ένωση»),
         αφενός,
         και
         η κυβέρνηση των Φερόων Νήσων (στο εξής «Φερόες Νήσοι»),
         αφετέρου,
         στο εξής από κοινού «μέρη»,
         ΣΗΜΕΙΩΝΟΝΤΑΣ την επιθυμία των Φερόων Νήσων να συνδεθούν με ευρύτερο φάσμα προγραμμάτων και δραστηριοτήτων της Ένωσης,
         ΛΑΜΒΑΝΟΝΤΑΣ ΥΠΟΨΗ ότι οι Φερόες Νήσοι συνάπτουν την παρούσα συμφωνία εξ ονόματος του Βασιλείου της Δανίας, δυνάμει της πράξης για τη σύναψη συμφωνιών βάσει του διεθνούς δικαίου από την κυβέρνηση των Φερόων Νήσων,
         ΕΠΙΘΥΜΩΝΤΑΣ να θεσπίσουν μακροχρόνιο πλαίσιο συνεργασίας μεταξύ των μερών, με σαφείς και ακριβείς όρους και προϋποθέσεις για τη συμμετοχή των Φερόων Νήσων στα προγράμματα και τις δραστηριότητες της Ένωσης, καθώς και μηχανισμό που θα διευκολύνει τη θέσπιση του πλαισίου της εν λόγω συμμετοχής σε επιμέρους προγράμματα ή δραστηριότητες της Ένωσης,
         ΣΗΜΕΙΩΝΟΝΤΑΣ ειδικότερα την επιθυμία των Φερόων Νήσων να ενισχύσουν περαιτέρω τις σχέσεις τους με την Ένωση στους τομείς αρμοδιότητάς τους, συμπεριλαμβανομένης, μεταξύ άλλων, της συνεργασίας στους τομείς της έρευνας και της καινοτομίας, καθώς και της εκπαίδευσης, της κατάρτισης, της νεολαίας, του πολιτισμού και του αθλητισμού,
         ΛΑΜΒΑΝΟΝΤΑΣ ΥΠΟΨΗ τους κοινούς στόχους, τις κοινές αξίες και τους ισχυρούς δεσμούς των μερών στον τομέα της έρευνας και της καινοτομίας, που καθορίστηκαν στο παρελθόν μέσω των συμφωνιών σύνδεσης των Φερόων Νήσων με τα διαδοχικά προγράμματα-πλαίσια για την έρευνα και την καινοτομία (1), και αναγνωρίζοντας την κοινή επιθυμία των μερών να αναπτύξουν περαιτέρω, να ενισχύσουν, να τονώσουν και να επεκτείνουν τις σχέσεις και τη συνεργασία τους σε αυτούς τους τομείς,
         ΕΚΤΙΜΩΝΤΑΣ ότι το πρόγραμμα-πλαίσιο της Ένωσης για την έρευνα και την καινοτομία (το πρόγραμμα «Ορίζων Ευρώπη») θεσπίστηκε με τον κανονισμό (ΕΕ) 2021/695 του Ευρωπαϊκού Κοινοβουλίου και του Συμβουλίου (2),
         ΛΑΜΒΑΝΤΑΣ ΥΠΟΨΗ τις προσπάθειες της Ένωσης να πρωτοστατεί στην απόκριση με τη συνένωση δυνάμεων με τους διεθνείς εταίρους της με στόχο την αντιμετώπιση των παγκόσμιων προκλήσεων σύμφωνα με το σχέδιο δράσης των Ηνωμένων Εθνών για τους ανθρώπους, τον πλανήτη και την ευημερία με τίτλο «Transforming our World: the 2030 Agenda for Sustainable Development» (Να αλλάξουμε τον κόσμο μας: η Ατζέντα του 2030 για τη Βιώσιμη Ανάπτυξη), και αναγνωρίζοντας ότι η έρευνα και η καινοτομία αποτελούν βασικούς μοχλούς και θεμελιώδη εργαλεία της βιώσιμης ανάπτυξης με γνώμονα την καινοτομία, και της οικονομικής ανταγωνιστικότητας και ελκυστικότητας,
         ΑΝΑΓΝΩΡΙΖΟΝΤΑΣ τις γενικές αρχές που καθορίζονται στον κανονισμό (ΕΕ) 2021/695,
         ΑΝΑΓΝΩΡΙΖΟΝΤΑΣ τους στόχους του ανανεωμένου Ευρωπαϊκού Χώρου Έρευνας για ανάπτυξη κοινών επιστημονικών και τεχνολογικών πεδίων, δημιουργία ενιαίας αγοράς για την έρευνα και την καινοτομία, προώθηση και διευκόλυνση της συνεργασίας μεταξύ οργανισμών στον τομέα της έρευνας και της καινοτομίας, συμπεριλαμβανομένων των πανεπιστημίων, και ανταλλαγή βέλτιστων πρακτικών και ελκυστικών σταδιοδρομιών για ερευνητές, διευκόλυνση της διασυνοριακής και διατομεακής κινητικότητας των ερευνητών, προώθηση της ελεύθερης κυκλοφορίας της επιστημονικής γνώσης και της καινοτομίας, προαγωγή του σεβασμού της ακαδημαϊκής ελευθερίας και της ελευθερίας της επιστημονικής έρευνας, υποστήριξη δραστηριοτήτων επιστημονικής εκπαίδευσης και επικοινωνίας, καθώς και ενθάρρυνση της ανταγωνιστικότητας και της ελκυστικότητας των συμμετεχουσών οικονομιών, και αναγνωρίζοντας ότι οι χώρες που συνδέονται με το πρόγραμμα «Ορίζων Ευρώπη» αποτελούν βασικούς εταίρους σε αυτό το εγχείρημα,
         ΕΠΙΣΗΜΑΙΝΟΝΤΑΣ τον ρόλο των ευρωπαϊκών συμπράξεων για την αντιμετώπιση ορισμένων από τις επιτακτικότερες προκλήσεις της Ευρώπης μέσω συντονισμένων πρωτοβουλιών έρευνας και καινοτομίας οι οποίες συνεισφέρουν σε σημαντικό βαθμό στις εν λόγω προτεραιότητες της Ένωσης στον τομέα της έρευνας και της καινοτομίας, και για τις οποίες απαιτείται η δημιουργία κρίσιμης μάζας και η σύλληψη μακροπρόθεσμου οράματος, και τονίζοντας επίσης τη σημασία της συμμετοχής των συνδεδεμένων χωρών στις εν λόγω ευρωπαϊκές συμπράξεις,
         ΕΠΙΔΙΩΚΟΝΤΑΣ να αναπτύξουν αμοιβαία επωφελείς συνθήκες με στόχο τη δημιουργία αξιοπρεπών θέσεων εργασίας, την ενίσχυση και τη στήριξη οικοσυστημάτων καινοτομίας των μερών με την παροχή βοήθειας σε εταιρείες προκειμένου να καινοτομήσουν και να επεκταθούν στις αγορές των μερών κατά τρόπο ώστε να διευκολύνεται η διείσδυση, η ανάπτυξη και η προσβασιμότητα της καινοτομίας, όπως για παράδειγμα με δραστηριότητες ανάπτυξης ικανοτήτων,
         ΑΝΑΓΝΩΡΙΖΟΝΤΑΣ ότι η αμοιβαία συμμετοχή στα προγράμματα έρευνας και καινοτομίας αμφότερων των μερών αναμένεται να αποφέρει αμοιβαία οφέλη· επιβεβαιώνοντας παράλληλα ότι τα μέρη διατηρούν το δικαίωμά τους να περιορίζουν ή να θέτουν υπό όρους τη συμμετοχή στα δικά τους προγράμματα έρευνας και καινοτομίας, μεταξύ άλλων ιδίως για δράσεις που αφορούν τους στρατηγικούς πόρους, τα συμφέροντα, την αυτονομία ή την ασφάλεια των μερών,
         ΣΥΜΦΩΝΗΣΑΝ ΣΤΑ ΑΚΟΛΟΥΘΑ:
         
            Αρθρο 1
            Αντικείμενο
            Η παρούσα συμφωνία καθορίζει τους κανόνες που ισχύουν για τη συμμετοχή των Φερόων Νήσων σε οποιοδήποτε πρόγραμμα ή δραστηριότητα της Ένωσης («συμφωνία»).
         
         
            Αρθρο 2
            Ορισμοί
            Για τους σκοπούς της παρούσας συμφωνίας, ισχύουν οι ακόλουθοι ορισμοί:
            
                        α)
                     
                     
                        «βασική πράξη»:
                        
                                    i)
                                 
                                 
                                    νομική πράξη ενός ή περισσότερων θεσμικών οργάνων της Ένωσης, εκτός σύστασης ή γνώμης, η οποία θεσπίζει πρόγραμμα και η οποία παρέχει τη νομική βάση για δράση και για την εκτέλεση των αντίστοιχων δαπανών που εγγράφονται στον προϋπολογισμό της Ένωσης ή της δημοσιονομικής εγγύησης ή χρηματοδοτικής συνδρομής που καλύπτεται από τον προϋπολογισμό της Ένωσης, συμπεριλαμβανομένης κάθε τροποποίησης καθώς και τυχόν συναφών πράξεων θεσμικού οργάνου της Ένωσης που συμπληρώνουν ή εφαρμόζουν την εν λόγω πράξη, εξαιρουμένων όσων θεσπίζουν προγράμματα εργασίας· ή
                                 
                              
                                    ii)
                                 
                                 
                                    νομική πράξη ενός ή περισσότερων θεσμικών οργάνων της Ένωσης, εκτός σύστασης ή γνώμης, για τη θέσπιση δραστηριότητας χρηματοδοτούμενης από τον προϋπολογισμό της Ένωσης, εκτός των προγραμμάτων, συμπεριλαμβανομένης κάθε τροποποίησης καθώς και τυχόν συναφών πράξεων θεσμικού οργάνου της Ένωσης που συμπληρώνουν ή εφαρμόζουν την εν λόγω πράξη, εξαιρουμένων όσων θεσπίζουν προγράμματα εργασίας·
                                 
                              
                  
                        β)
                     
                     
                        «χρηματοδοτικές συμφωνίες»: συμφωνίες που αφορούν προγράμματα και δραστηριότητες της Ένωσης με βάση τα πρωτόκολλα της παρούσας συμφωνίας, στα οποία συμμετέχουν οι Φερόες Νήσοι, και οι οποίες εκτελούν κονδύλια της Ένωσης, όπως συμφωνίες επιχορήγησης, συμφωνίες συνεισφοράς, χρηματοδοτικές συμφωνίες-πλαίσια εταιρικής σχέσης, συμφωνίες χρηματοδότησης και συμφωνίες εγγυήσεων·
                     
                  
                        γ)
                     
                     
                        «άλλοι κανόνες που αφορούν την εκτέλεση προγραμμάτων και δραστηριοτήτων της Ένωσης»: οι κανόνες που ορίζονται στον κανονισμό (ΕΕ, Ευρατόμ) 2018/1046 του Ευρωπαϊκού Κοινοβουλίου και του Συμβουλίου (3) («ο δημοσιονομικός κανονισμός») οι οποίοι εφαρμόζονται στον γενικό προϋπολογισμό της Ένωσης, και στο πρόγραμμα εργασίας ή στις προσκλήσεις υποβολής προτάσεων ή σε άλλες ενωσιακές διαδικασίες χορήγησης·
                     
                  
                        δ)
                     
                     
                        «ενωσιακή διαδικασία χορήγησης»: διαδικασία για τη χορήγηση χρηματοδότησης από την Ένωση την οποία κινεί η Ένωση ή πρόσωπα ή οντότητες επιφορτισμένες με την εκτέλεση κονδυλίων της Ένωσης·
                     
                  
                        ε)
                     
                     
                        «οντότητα των Φερόων Νήσων»: κάθε είδους οντότητα, είτε πρόκειται για φυσικό πρόσωπο, είτε για νομικό πρόσωπο, είτε για άλλου είδους οντότητα, η οποία μπορεί να συμμετέχει σε δραστηριότητες προγράμματος ή δραστηριότητας της Ένωσης σύμφωνα με τη σχετική βασική πράξη και διαμένει ή είναι εγκατεστημένη στις Φερόες Νήσους.
                     
                  
         
            Αρθρο 3
            Θέσπιση του πλαισίου συμμετοχής
            
               1.   Επιτρέπεται στις Φερόες Νήσους να συμμετέχουν και να συνεισφέρουν σε προγράμματα, δραστηριότητες της Ένωσης ή, σε εξαιρετικές περιπτώσεις, σε μέρη αυτών, που είναι ανοικτά στη συμμετοχή των Φερόων Νήσων σύμφωνα με τις βασικές πράξεις και όπως προβλέπεται από τα πρωτόκολλα της παρούσας συμφωνίας.
            
            
               2.   Οι ειδικοί όροι και προϋποθέσεις συμμετοχής των Φερόων Νήσων στο πρόγραμμα-πλαίσιο έρευνας και καινοτομίας (2021-2027) καθορίζονται στο πρωτόκολλο για τη σύνδεση των Φερόων Νήσων με το πρόγραμμα-πλαίσιο έρευνας και καινοτομίας «Ορίζων Ευρώπη» (2021-2027). Κατά παρέκκλιση από το άρθρο 15 παράγραφος 7 της παρούσας συμφωνίας, το εν λόγω πρωτόκολλο μπορεί να τροποποιηθεί από τη μεικτή επιτροπή που συστήνεται βάσει της παρούσας συμφωνίας.
            
            
               3.   Κατά παρέκκλιση από το άρθρο 15 παράγραφος 7 της παρούσας συμφωνίας, οι ειδικοί όροι και προϋποθέσεις συμμετοχής των Φερόων Νήσων σε οποιοδήποτε άλλο συγκεκριμένο πρόγραμμα ή δραστηριότητα της Ένωσης καθορίζονται σε περαιτέρω πρωτόκολλα της παρούσας συμφωνίας που θα εγκριθούν και θα τροποποιηθούν από τη μεικτή επιτροπή που συστήνεται βάσει της παρούσας συμφωνίας.
            
            
               4.   Τα πρωτόκολλα της παρούσας συμφωνίας:
               
                           α)
                        
                        
                           προσδιορίζουν τα προγράμματα ή τις δραστηριότητες της Ένωσης ή, σε εξαιρετικές περιπτώσεις, τα μέρη αυτών, στα οποία θα συμμετέχουν οι Φερόες Νήσοι·
                        
                     
                           β)
                        
                        
                           καθορίζουν τη διάρκεια συμμετοχής, η οποία αναφέρεται στο χρονικό διάστημα κατά το οποίο οι Φερόες Νήσοι και οι οντότητες των Φερόων Νήσων μπορούν να υποβάλουν αίτηση για χρηματοδότηση από την Ένωση ή μπορεί να τους ανατεθεί η εκτέλεση κονδυλίων της Ένωσης·
                        
                     
                           γ)
                        
                        
                           καθορίζουν τους ειδικούς όρους για τη συμμετοχή των Φερόων Νήσων και οντοτήτων των Φερόων Νήσων, στους οποίους περιλαμβάνονται ειδικές λεπτομερείς ρυθμίσεις για την εφαρμογή των χρηματοδοτικών όρων, όπως προσδιορίζονται στα άρθρα 6 και 7 της παρούσας συμφωνίας, ειδικές λεπτομερείς ρυθμίσεις του διορθωτικού μηχανισμού, όπως προσδιορίζεται στο άρθρο 8 της παρούσας συμφωνίας, και προϋποθέσεις για τη συμμετοχή σε δομές που δημιουργούνται για τους σκοπούς της εφαρμογής των εν λόγω προγραμμάτων ή δραστηριοτήτων της Ένωσης. Οι όροι αυτοί είναι σύμφωνοι με την παρούσα συμφωνία και τις βασικές πράξεις, καθώς και με τις πράξεις ενός ή περισσότερων θεσμικών οργάνων της Ένωσης για τη σύσταση τέτοιων δομών·
                        
                     
                           δ)
                        
                        
                           κατά περίπτωση, καθορίζουν το ποσό της συνεισφοράς των Φερόων Νήσων σε πρόγραμμα της Ένωσης που υλοποιείται μέσω χρηματοδοτικού μέσου ή δημοσιονομικής εγγύησης.
                        
                     
         
         
            Αρθρο 4
            Συμμόρφωση με τους κανόνες του προγράμματος ή της δραστηριότητας
            
               1.   Οι Φερόες Νήσοι συμμετέχουν στα προγράμματα ή στις δραστηριότητες της Ένωσης, ή σε μέρη αυτών, που καλύπτονται από τα πρωτόκολλα της παρούσας συμφωνίας υπό τους όρους και τις προϋποθέσεις που καθορίζονται στην παρούσα συμφωνία και στα πρωτόκολλά της, καθώς και στις βασικές πράξεις και σε άλλους κανόνες που αφορούν την εφαρμογή προγραμμάτων και δραστηριοτήτων της Ένωσης.
            
            
               2.   Οι προϋποθέσεις και οι όροι που αναφέρονται στην παράγραφο 1 περιλαμβάνουν:
               
                           α)
                        
                        
                           την επιλεξιμότητα των οντοτήτων των Φερόων Νήσων και οποιεσδήποτε άλλες προϋποθέσεις επιλεξιμότητας που σχετίζονται με τις Φερόες Νήσους, ειδικότερα όσον αφορά την προέλευση, τον τόπο δραστηριότητας ή την ιθαγένεια·
                        
                     
                           β)
                        
                        
                           τους όρους και τις προϋποθέσεις που ισχύουν για την υποβολή, αξιολόγηση και επιλογή των αιτήσεων και για την υλοποίηση των δράσεων από τις επιλέξιμες οντότητες των Φερόων Νήσων.
                        
                     
            
               3.   Οι όροι και οι προϋποθέσεις που αναφέρονται στην παράγραφο 2 στοιχείο β) είναι ισοδύναμοι με τους όρους και τις προϋποθέσεις που ισχύουν για τις επιλέξιμες οντότητες των κρατών μελών, συμπεριλαμβανομένης της συμμόρφωσης με τα περιοριστικά μέτρα της Ένωσης (4), εκτός εάν προβλέπεται διαφορετικά στους όρους και στις προϋποθέσεις που αναφέρονται στην παράγραφο 1.
            
         
         
            Αρθρο 5
            Συμμετοχή των Φερόων Νήσων στη διακυβέρνηση προγραμμάτων ή δραστηριοτήτων της Ένωσης
            
               1.   Οι αντιπρόσωποι ή οι εμπειρογνώμονες των Φερόων Νήσων, ή οι εμπειρογνώμονες που ορίζονται από τις Φερόες Νήσους επιτρέπεται να συμμετέχουν ως παρατηρητές σε επιτροπές, συνεδριάσεις ομάδων εμπειρογνωμόνων ή άλλες παρόμοιες συνεδριάσεις, εκτός εάν αυτές αφορούν σημεία που προορίζονται αποκλειστικά για τα κράτη μέλη ή σχετίζονται με πρόγραμμα ή δραστηριότητα της Ένωσης όπου οι Φερόες Νήσοι δεν συμμετέχουν, και εφόσον αυτά είναι επιτροπές, συνεδριάσεις ομάδων εμπειρογνωμόνων ή άλλες παρεμφερείς συνεδριάσεις στις οποίες συμμετέχουν αντιπρόσωποι ή εμπειρογνώμονες των κρατών μελών, ή εμπειρογνώμονες που ορίζονται από τα κράτη μέλη, και οι οποίες επικουρούν την Ευρωπαϊκή Επιτροπή στην υλοποίηση και διαχείριση των ενωσιακών προγραμμάτων ή των δραστηριοτήτων, ή μερών αυτών, στα οποία συμμετέχουν οι Φερόες Νήσοι σύμφωνα με το άρθρο 3, ή οι οποίες έχουν συσταθεί από την Ευρωπαϊκή Επιτροπή σχετικά με την εφαρμογή της νομοθεσίας της Ένωσης όσον αφορά αυτά τα προγράμματα ή δραστηριότητες, ή μέρη αυτών. Οι αντιπρόσωποι ή οι εμπειρογνώμονες των Φερόων Νήσων, ή οι εμπειρογνώμονες που ορίζονται από τις Φερόες Νήσους δεν παρίστανται κατά τη στιγμή της ψηφοφορίας. Οι Φερόες Νήσοι ενημερώνονται για το αποτέλεσμα της ψηφοφορίας.
            
            
               2.   Όταν οι εμπειρογνώμονες ή οι αξιολογητές δεν διορίζονται με βάση την ιθαγένεια, η ιθαγένεια δεν αποτελεί λόγο αποκλεισμού εμπειρογνωμόνων και αξιολογητών των Φερόων Νήσων.
            
            
               3.   Με την επιφύλαξη των όρων που ορίζονται στην παράγραφο 1, η συμμετοχή των αντιπροσώπων των Φερόων Νήσων στις συνεδριάσεις που αναφέρονται στην παράγραφο 1 διέπεται από τους ίδιους κανόνες και διαδικασίες που ισχύουν για τους αντιπροσώπους των κρατών μελών, ειδικότερα όσον αφορά το δικαίωμα λόγου, την παραλαβή πληροφοριών και εγγράφων, εκτός εάν πρόκειται για σημεία που προορίζονται αποκλειστικά για τα κράτη μέλη ή αφορούν πρόγραμμα ή δραστηριότητα στην οποία οι Φερόες Νήσοι δεν συμμετέχουν, και την επιστροφή των εξόδων ταξιδίου και διαμονής.
            
            
               4.   Τα πρωτόκολλα της παρούσας συμφωνίας μπορούν να καθορίζουν περαιτέρω λεπτομερείς ρυθμίσεις σχετικά με τη συμμετοχή εμπειρογνωμόνων, καθώς και τη συμμετοχή των Φερόων Νήσων σε διοικητικά συμβούλια και δομές που δημιουργούνται για τους σκοπούς της υλοποίησης προγραμμάτων ή δραστηριοτήτων της Ένωσης που ορίζονται στο σχετικό πρωτόκολλο.
            
         
         
            Αρθρο 6
            Χρηματοδοτικοί όροι
            
               1.   Η συμμετοχή των Φερόων Νήσων ή οντοτήτων των Φερόων Νήσων σε προγράμματα ή δραστηριότητες της Ένωσης, ή σε μέρη αυτών, εξαρτάται από την χρηματοδοτική συνεισφορά των Φερόων Νήσων στην αντίστοιχη χρηματοδότηση από τον προϋπολογισμό της Ένωσης.
            
            
               2.   Η χρηματοδοτική συνεισφορά είναι το άθροισμα:
               
                           α)
                        
                        
                           του τέλους συμμετοχής· και
                        
                     
                           β)
                        
                        
                           της επιχειρησιακής συνεισφοράς.
                        
                     
            
               3.   Η χρηματοδοτική συνεισφορά λαμβάνει τη μορφή ετήσιας πληρωμής που καταβάλλεται σε μία ή περισσότερες δόσεις.
            
            
               4.   Με την επιφύλαξη της παραγράφου 8 του παρόντος άρθρου και του άρθρου 7, το τέλος συμμετοχής ανέρχεται στο 4 % της ετήσιας επιχειρησιακής συνεισφοράς και δεν υπόκειται σε αναδρομικές προσαρμογές. Από το 2028 η μεικτή επιτροπή μπορεί να προσαρμόσει το ύψος του τέλους συμμετοχής.
            
            
               5.   Η επιχειρησιακή συνεισφορά καλύπτει τις επιχειρησιακές δαπάνες και τις δαπάνες στήριξης και είναι συμπληρωματική, τόσο σε πιστώσεις ανάληψης υποχρεώσεων όσο και σε πιστώσεις πληρωμών, στα ποσά που εγγράφονται στον προϋπολογισμό της Ένωσης που έχει εγκριθεί οριστικά για προγράμματα ή δραστηριότητες, ή, σε εξαιρετικές περιπτώσεις, μέρη αυτών, προσαυξημένα, κατά περίπτωση, με εξωτερικά έσοδα για ειδικό προορισμό τα οποία δεν προέρχονται από χρηματοδοτικές συνεισφορές άλλων χορηγών σε προγράμματα και δραστηριότητες της Ένωσης που καλύπτονται από κάθε αντίστοιχο πρωτόκολλο της παρούσας συμφωνίας.
            
            
               6.   Η αρχική επιχειρησιακή συνεισφορά βασίζεται σε κλείδα συνεισφοράς η οποία ορίζεται ως ο λόγος του ακαθάριστου εγχώριου προϊόντος (ΑΕΠ) των Φερόων Νήσων σε τιμές αγοράς προς το ΑΕΠ της Ένωσης σε τιμές αγοράς. Τα εφαρμοστέα ΑΕΠ σε τιμές αγοράς καθορίζονται από τις αρμόδιες υπηρεσίες της Ευρωπαϊκής Επιτροπής με βάση τα πλέον πρόσφατα διαθέσιμα στατιστικά στοιχεία όσον αφορά τους υπολογισμούς για τον προϋπολογισμό κατά το έτος που προηγείται του έτους κατά το οποίο οφείλεται η ετήσια πληρωμή. Κατά παρέκκλιση από αυτόν τον κανόνα, για το 2021, η αρχική επιχειρησιακή συνεισφορά βασίζεται στο ΑΕΠ του έτους 2019 σε τιμές αγοράς. Προσαρμογές σε αυτήν την κλείδα συνεισφοράς μπορεί να καθορίζονται στα σχετικά πρωτόκολλα της παρούσας συμφωνίας.
            
            
               7.   Η επιχειρησιακή συνεισφορά βασίζεται στην εφαρμογή της κλείδας συνεισφοράς στις αρχικές πιστώσεις ανάληψης υποχρεώσεων, προσαυξημένες όπως περιγράφεται στην παράγραφο 5, οι οποίες έχουν εγγραφεί στον προϋπολογισμό της Ένωσης που εγκρίθηκε οριστικά για το έτος εφαρμογής σχετικά με τη χρηματοδότηση προγραμμάτων ή δραστηριοτήτων της Ένωσης, ή, σε εξαιρετικές περιπτώσεις, μερών αυτών, στα οποία συμμετέχουν οι Φερόες Νήσοι.
            
            
               8.   Το τέλος συμμετοχής που αναφέρεται στην παράγραφο 2 έχει την παρακάτω τιμή κατά τα έτη 2021 έως 2027:
               
                           —
                        
                        
                           2021: 0,5 %·
                        
                     
                           —
                        
                        
                           2022: 1 %·
                        
                     
                           —
                        
                        
                           2023: 1,5 %·
                        
                     
                           —
                        
                        
                           2024: 2 %·
                        
                     
                           —
                        
                        
                           2025: 2,5 %·
                        
                     
                           —
                        
                        
                           2026: 3 %·
                        
                     
                           —
                        
                        
                           2027: 4 %.
                        
                     
            
               9.   Κατόπιν αιτήματος, η Ένωση παρέχει στις Φερόες Νήσους πληροφορίες σχετικά με τη χρηματοδοτική συμμετοχή τους, όπως περιλαμβάνονται στις πληροφορίες σχετικά με τον προϋπολογισμό, τη λογιστική, τις επιδόσεις και την αξιολόγηση που παρέχονται στις αρμόδιες για τον προϋπολογισμό αρχές και στις αρμόδιες για την απαλλαγή αρχές της Ένωσης όσον αφορά τα προγράμματα και τις δραστηριότητες της Ένωσης στα/-ις οποία/-ες συμμετέχουν οι Φερόες Νήσοι, Οι εν λόγω πληροφορίες παρέχονται λαμβανομένων δεόντως υπόψη των κανόνων εμπιστευτικότητας και προστασίας δεδομένων της Ένωσης και των Φερόων Νήσων και με την επιφύλαξη των πληροφοριών τις οποίες έχουν δικαίωμα να λαμβάνουν οι Φερόες Νήσοι δυνάμει του άρθρου 10.
            
            
               10.   Όλες οι συνεισφορές των Φερόων Νήσων ή οι πληρωμές από την Ένωση και ο υπολογισμός των οφειλόμενων ή των προς είσπραξη ποσών πραγματοποιούνται σε ευρώ.
            
            
               11.   Οι λεπτομερείς διατάξεις για την εφαρμογή του παρόντος άρθρου καθορίζονται στα σχετικά πρωτόκολλα.
            
         
         
            Αρθρο 7
            Πρόγραμμα και δραστηριότητες στα/-ις οποία/-ες εφαρμόζεται μηχανισμός προσαρμογής
            
               1.   Εάν προβλέπεται στο σχετικό πρωτόκολλο της παρούσας συμφωνίας, η επιχειρησιακή συνεισφορά ενός προγράμματος ή μιας δραστηριότητας, ή μερών αυτών για ένα έτος N μπορεί να προσαρμοστεί προς τα πάνω ή προς τα κάτω αναδρομικά σε ένα ή περισσότερα επόμενα έτη, με βάση τις δημοσιονομικές δεσμεύσεις που αναλήφθηκαν επί των πιστώσεων ανάληψης υποχρεώσεων του εν λόγω έτους, την εκτέλεσή τους μέσω νομικών δεσμεύσεων ή την αποδέσμευσή τους.
            
            
               2.   Η πρώτη προσαρμογή πραγματοποιείται το έτος Ν + 1, οπότε η αρχική συνεισφορά προσαρμόζεται προς τα πάνω ή προς τα κάτω κατά τη διαφορά μεταξύ της αρχικής συνεισφοράς και μιας προσαρμοσμένης συνεισφοράς που υπολογίζεται με την εφαρμογή της κλείδας συνεισφοράς του έτους Ν, προσαρμοσμένης μέσω της εφαρμογής συντελεστή, εφόσον προβλέπεται στο σχετικό πρωτόκολλο της παρούσας συμφωνίας, στο άθροισμα:
               
                           α)
                        
                        
                           του ποσού των δημοσιονομικών δεσμεύσεων που αναλήφθηκαν επί πιστώσεων ανάληψης υποχρεώσεων οι οποίες εγκρίθηκαν το έτος Ν στο πλαίσιο του εγκεκριμένου προϋπολογισμού της Ένωσης και επί πιστώσεων ανάληψης υποχρεώσεων οι οποίες αντιστοιχούν σε αποδεσμεύσεις που ανασυστάθηκαν· και
                        
                     
                           β)
                        
                        
                           τυχόν πιστώσεων εξωτερικών εσόδων για ειδικό προορισμό που δεν προκύπτουν από χρηματοδοτικές συνεισφορές σε προγράμματα και δραστηριότητες της Ένωσης από άλλους χορηγούς που καλύπτονται από κάθε σχετικό πρωτόκολλο της παρούσας συμφωνίας και που ήταν διαθέσιμες στο τέλος του έτους Ν.
                        
                     
            
               3.   Κάθε επόμενο έτος, έως ότου όλες οι δημοσιονομικές δεσμεύσεις που χρηματοδοτούνται στο πλαίσιο πιστώσεων ανάληψης υποχρεώσεων οι οποίες προέρχονται από το έτος Ν να έχουν καταβληθεί ή αποδεσμευτεί, και το αργότερο τρία έτη μετά το τέλος του προγράμματος ή μετά το τέλος του πολυετούς δημοσιονομικού πλαισίου που αντιστοιχεί στο έτος Ν, ανάλογα με το ποια από τις δύο ημερομηνίες είναι νωρίτερα, η Ένωση υπολογίζει προσαρμογή της συνεισφοράς του έτους Ν μειώνοντας τη συνεισφορά των Φερόων Νήσων κατά το ποσό που προέκυψε από την εφαρμογή της κλείδας συνεισφοράς, προσαρμοσμένης, εφόσον προβλέπεται από το σχετικό πρωτόκολλο της παρούσας συμφωνίας, του έτους Ν στις αποδεσμεύσεις που πραγματοποιήθηκαν κάθε έτος σε δεσμεύσεις του έτους Ν οι οποίες χρηματοδοτούνται από τον προϋπολογισμό της Ένωσης ή από αποδεσμεύσεις που ανασυστάθηκαν.
            
            
               4.   Εάν ακυρωθούν οι πιστώσεις εξωτερικών εσόδων για ειδικό προορισμό που δεν προκύπτουν από χρηματοδοτικές συνεισφορές σε προγράμματα και δραστηριότητες της Ένωσης από άλλους χορηγούς που καλύπτονται από κάθε σχετικό πρωτόκολλο της παρούσας συμφωνίας, η συνεισφορά των Φερόων Νήσων στο σχετικό πρόγραμμα ή δραστηριότητα της Ένωσης, ή σε μέρη αυτών, μειώνεται κατά το ποσό που προκύπτει από την εφαρμογή της κλείδας συνεισφοράς, προσαρμοσμένης, εφόσον προβλέπεται από το σχετικό πρωτόκολλο, του έτους Ν στο ακυρωθέν ποσό.
            
         
         
            Αρθρο 8
            Προγράμματα και δραστηριότητες της Ένωσης στα/-ις οποία/-ες εφαρμόζεται αυτόματος διορθωτικός μηχανισμός
            
               1.   Εφαρμόζεται αυτόματος διορθωτικός μηχανισμός όσον αφορά τα προγράμματα ή τις δραστηριότητες της Ένωσης, ή τα μέρη αυτών, όταν η εφαρμογή του προβλέπεται στο σχετικό πρωτόκολλο της παρούσας συμφωνίας. Η εφαρμογή του εν λόγω αυτόματου διορθωτικού μηχανισμού μπορεί να περιορίζεται σε μέρη του προγράμματος ή της δραστηριότητας της Ένωσης που προσδιορίζονται στο σχετικό πρωτόκολλο τα οποία υλοποιούνται μέσω επιχορηγήσεων για τις οποίες πραγματοποιούνται διαγωνιστικές προσκλήσεις υποβολής προτάσεων. Λεπτομερείς κανόνες για τον προσδιορισμό των μερών του προγράμματος ή της δραστηριότητας στα οποία εφαρμόζεται ή δεν εφαρμόζεται ο αυτόματος διορθωτικός μηχανισμός μπορούν να καθορίζονται στο σχετικό πρωτόκολλο.
            
            
               2.   Το ποσό της αυτόματης διόρθωσης για ένα πρόγραμμα ή μια δραστηριότητα της Ένωσης, ή για μέρη αυτών, ισούται με τη διαφορά μεταξύ των αρχικών ποσών των νομικών δεσμεύσεων που πράγματι αναλήφθηκαν με τις Φερόες Νήσους ή με οντότητες των Φερόων Νήσων, χρηματοδοτούμενες από πιστώσεις ανάληψης υποχρεώσεων του εκάστοτε έτους, και της αντίστοιχης επιχειρησιακής συνεισφοράς που κατέβαλαν οι Φερόες Νήσοι, όπως προσαρμόστηκε σύμφωνα με το άρθρο 7, εξαιρουμένων των δαπανών στήριξης, για την ίδια περίοδο.
            
            
               3.   Λεπτομερείς κανόνες για τον καθορισμό των σχετικών ποσών των νομικών δεσμεύσεων που αναφέρονται στην παράγραφο 2, μεταξύ άλλων και στην περίπτωση κοινοπραξιών, και για τον υπολογισμό της αυτόματης διόρθωσης μπορούν να καθορίζονται στο σχετικό πρωτόκολλο της παρούσας συμφωνίας.
            
         
         
            Αρθρο 9
            Αξιολογήσεις και έλεγχοι
            
               1.   Η Ένωση έχει το δικαίωμα να διεξάγει, σύμφωνα με τις εφαρμοστέες πράξεις ενός ή περισσότερων θεσμικών οργάνων ή οργανισμών της Ένωσης και όπως προβλέπεται στις σχετικές συμφωνίες και/ή συμβάσεις, αξιολογήσεις τεχνικού, επιστημονικού, χρηματοοικονομικού χαρακτήρα ή άλλου είδους αξιολογήσεις και ελέγχους στις εγκαταστάσεις κάθε φυσικού προσώπου που διαμένει στις Φερόες Νήσους ή κάθε νομικής οντότητας εγκατεστημένης στις Φερόες Νήσους που λαμβάνει χρηματοδότηση από την Ένωση, καθώς και στις εγκαταστάσεις κάθε τρίτου που συμμετέχει στην εκτέλεση κονδυλίων της Ένωσης και ο οποίος διαμένει ή είναι εγκατεστημένος στις Φερόες Νήσους. Οι εν λόγω αξιολογήσεις και έλεγχοι μπορούν να διενεργούνται από τους υπαλλήλους των θεσμικών και λοιπών οργάνων και οργανισμών της Ένωσης, ειδικότερα από υπαλλήλους της Ευρωπαϊκής Επιτροπής και του Ευρωπαϊκού Ελεγκτικού Συνεδρίου, ή από άλλα πρόσωπα εντεταλμένα από την Ευρωπαϊκή Επιτροπή σύμφωνα με τη νομοθεσία της Ένωσης.
            
            
               2.   Οι υπάλληλοι των θεσμικών και λοιπών οργάνων και οργανισμών της Ένωσης, ειδικότερα οι υπάλληλοι της Ευρωπαϊκής Επιτροπής και του Ευρωπαϊκού Ελεγκτικού Συνεδρίου, καθώς και άλλα πρόσωπα εντεταλμένα από την Ευρωπαϊκή Επιτροπή, έχουν επαρκή πρόσβαση σε χώρους, εργασίες και έγγραφα (σε ηλεκτρονική και σε έντυπη μορφή), καθώς και σε όλες τις πληροφορίες που απαιτούνται για τη διενέργεια των εν λόγω ελέγχων, όπως επίσης έχουν το δικαίωμα να εξασφαλίζουν υλικό/ηλεκτρονικό αντίγραφο και αποσπάσματα κάθε εγγράφου ή των περιεχομένων οποιουδήποτε μέσου δεδομένων που βρίσκονται στην κατοχή του φυσικού ή νομικού προσώπου που υποβάλλεται σε έλεγχο, ή αντίστοιχα βρίσκονται στην κατοχή του τρίτου που υποβάλλεται σε έλεγχο.
            
            
               3.   Οι Φερόες Νήσοι ούτε αποτρέπουν ούτε θέτουν συγκεκριμένο εμπόδιο στο δικαίωμα εισόδου των υπαλλήλων της Ένωσης και λοιπών προσώπων που αναφέρονται στην παράγραφο 2 στις Φερόες Νήσους και στην πρόσβαση στις εγκαταστάσεις, για λόγους άσκησης των καθηκόντων τους που προβλέπονται στο παρόν άρθρο.
            
            
               4.   Οι αξιολογήσεις και οι έλεγχοι μπορούν να διενεργούνται, μεταξύ άλλων και μετά την αναστολή της εφαρμογής ενός πρωτοκόλλου της παρούσας συμφωνίας δυνάμει του άρθρου 15 παράγραφος 4, την παύση της προσωρινής εφαρμογής ή την καταγγελία της παρούσας συμφωνίας, υπό τους όρους που προβλέπονται στις εφαρμοστέες πράξεις ενός ή περισσότερων θεσμικών οργάνων και οργανισμών της Ένωσης και όπως προβλέπεται στις σχετικές συμφωνίες και/ή συμβάσεις σε σχέση με οποιαδήποτε νομική δέσμευση για την εκτέλεση του προϋπολογισμού της Ένωσης που έχει αναληφθεί από την Ένωση πριν από την ημερομηνία έναρξης ισχύος της αναστολής της εφαρμογής του σχετικού πρωτοκόλλου, της παύσης της προσωρινής εφαρμογής ή της καταγγελίας της παρούσας συμφωνίας.
            
         
         
            Αρθρο 10
            Καταπολέμηση των παρατυπιών, της απάτης και άλλων ποινικών αδικημάτων εις βάρος των οικονομικών συμφερόντων της Ένωσης
            
               1.   Η Ευρωπαϊκή Επιτροπή και η Ευρωπαϊκή Υπηρεσία Καταπολέμησης της Απάτης (OLAF) εξουσιοδοτούνται να διενεργούν διοικητικές έρευνες, συμπεριλαμβανομένων επιτόπιων ελέγχων και επιθεωρήσεων, στην επικράτεια των Φερόων Νήσων. Οι εν λόγω έρευνες διεξάγονται σύμφωνα με τους όρους και τις προϋποθέσεις που καθορίζονται στις εφαρμοστέες πράξεις ενός ή περισσότερων θεσμικών οργάνων της Ένωσης.
            
            
               2.   Οι αρμόδιες αρχές των Φερόων Νήσων ενημερώνουν την Ευρωπαϊκή Επιτροπή ή την OLAF, εντός εύλογου χρονικού διαστήματος, για κάθε περιστατικό ή υπόνοια που περιέρχεται στην αντίληψή τους σχετικά με παρατυπία, απάτη ή άλλη παράνομη δραστηριότητα που θίγει τα οικονομικά συμφέροντα της Ένωσης.
            
            
               3.   Οι επιτόπιοι έλεγχοι και οι επιθεωρήσεις μπορούν να διενεργούνται στις εγκαταστάσεις κάθε φυσικού προσώπου που διαμένει στις Φερόες Νήσους ή κάθε νομικής οντότητας εγκατεστημένης στις Φερόες Νήσους που λαμβάνει κονδύλια της Ένωσης, καθώς και κάθε τρίτου που συμμετέχει στην εκτέλεση κονδυλίων της Ένωσης ο οποίος διαμένει ή είναι εγκατεστημένος στις Φερόες Νήσους.
            
            
               4.   Οι επιτόπιοι έλεγχοι και οι επιθεωρήσεις προετοιμάζονται και διενεργούνται από την Ευρωπαϊκή Επιτροπή ή την OLAF σε στενή συνεργασία με την αρμόδια αρχή των Φερόων Νήσων, η οποία ορίζεται ως αρμόδια από τις Φερόες Νήσους. Η αρχή αυτή ενημερώνεται εκ των προτέρων και σε εύλογο χρόνο σχετικά με το αντικείμενο, τον σκοπό και τη νομική βάση των ελέγχων και των επιθεωρήσεων, προκειμένου να είναι σε θέση να βοηθήσει. Για τον σκοπό αυτόν, οι υπάλληλοι των αρμόδιων αρχών των Φερόων Νήσων μπορούν να συμμετέχουν στους επιτόπιους ελέγχους και τις επιθεωρήσεις.
            
            
               5.   Κατόπιν αιτήματος των αρμόδιων αρχών των Φερόων Νήσων, οι επιτόπιοι έλεγχοι και οι επιθεωρήσεις μπορούν να διενεργούνται από κοινού με την Ευρωπαϊκή Επιτροπή ή την OLAF.
            
            
               6.   Οι υπάλληλοι της Ευρωπαϊκής Επιτροπής και το προσωπικό της OLAF έχουν πρόσβαση σε όλες τις πληροφορίες και τα έγγραφα τεκμηρίωσης, όπως μεταξύ άλλων σε ηλεκτρονικά δεδομένα, όσον αφορά τις οικείες πράξεις, που απαιτούνται για την ορθή διεξαγωγή των επιτόπιων ελέγχων και των επιθεωρήσεων. Μπορούν, ειδικότερα, να λαμβάνουν αντίγραφα των σχετικών εγγράφων.
            
            
               7.   Σε περίπτωση που ένα πρόσωπο, η οντότητα ή άλλος τρίτος αντιτίθεται σε επιτόπιο έλεγχο ή επιθεώρηση, οι αρμόδιες αρχές των Φερόων Νήσων, ενεργώντας σύμφωνα με τους εθνικούς νόμους και κανονισμούς, παρέχουν συνδρομή στην Ευρωπαϊκή Επιτροπή ή στην OLAF για να είναι σε θέση να εκπληρώσουν τα σχετικά με τον επιτόπιο έλεγχο ή την επιθεώρηση καθήκοντά τους. Η εν λόγω συνδρομή περιλαμβάνει τη λήψη των κατάλληλων προληπτικών μέτρων που προβλέπονται από το εθνικό δίκαιο, ειδικότερα τη λήψη μέτρων για τη διαφύλαξη αποδεικτικών στοιχείων.
            
            
               8.   Η Ευρωπαϊκή Επιτροπή ή η OLAF ενημερώνει τις αρμόδιες αρχές των Φερόων Νήσων για το αποτέλεσμα των εν λόγω ελέγχων και επιθεωρήσεων. Συγκεκριμένα, η Ευρωπαϊκή Επιτροπή ή η OLAF αναφέρει το συντομότερο δυνατόν στην αρμόδια αρχή των Φερόων Νήσων τυχόν περιστατικό ή υποψία παρατυπίας που περιήλθε στην αντίληψή της στο πλαίσιο του επιτόπιου ελέγχου ή της επιθεώρησης.
            
            
               9.   Με την επιφύλαξη της εφαρμογής του ποινικού δικαίου των Φερόων Νήσων, η Ευρωπαϊκή Επιτροπή δύναται να επιβάλλει διοικητικά μέτρα και κυρώσεις σε κάθε φυσικό πρόσωπο που κατοικεί ή κάθε νομική οντότητα που είναι εγκατεστημένη στις Φερόες Νήσους που συμμετέχουν στην υλοποίηση προγράμματος ή δραστηριότητας της Ένωσης σύμφωνα με το ενωσιακό δίκαιο.
            
            
               10.   Για τους σκοπούς της ορθής εφαρμογής του παρόντος άρθρου, η Ευρωπαϊκή Επιτροπή ή η OLAF και οι αρμόδιες αρχές των Φερόων Νήσων ανταλλάσσουν τακτικά πληροφορίες και, κατόπιν αιτήματος ενός από τα μέρη, διαβουλεύονται μεταξύ τους.
            
            
               11.   Προκειμένου να διευκολυνθεί η αποτελεσματική συνεργασία και η ανταλλαγή πληροφοριών με την OLAF, οι Φερόες Νήσοι ορίζουν σημείο επαφής.
            
            
               12.   Η ανταλλαγή πληροφοριών μεταξύ της Ευρωπαϊκής Επιτροπής ή της OLAF και των αρμόδιων αρχών των Φερόων Νήσων διεξάγεται λαμβανομένων δεόντως υπόψη των απαιτήσεων εμπιστευτικότητας. Τα δεδομένα προσωπικού χαρακτήρα που περιλαμβάνονται στην ανταλλαγή πληροφοριών προστατεύονται σύμφωνα με τους ισχύοντες κανόνες.
            
            
               13.   Οι αρμόδιες αρχές των Φερόων Νήσων συνεργάζονται με την Ευρωπαϊκή Εισαγγελία ώστε να της παρέχουν τη δυνατότητα να εκπληρώνει το καθήκον της να διερευνά, να διώκει και να προσάγει ενώπιον της δικαιοσύνης τους δράστες αξιόποινων πράξεων και τους συνεργούς τους που θίγουν τα οικονομικά συμφέροντα της Ένωσης, σύμφωνα με το εφαρμοστέο ενωσιακό δίκαιο.
            
         
         
            Αρθρο 11
            Τροποποιήσεις των άρθρων 9 και 10
            Η μεικτή επιτροπή δυνάμει της παρούσας συμφωνίας δύναται να τροποποιεί τα άρθρα 9 και 10 της παρούσας συμφωνίας, ειδικότερα για να λαμβάνονται υπόψη τροποποιήσεις πράξεων ενός ή περισσοτέρων θεσμικών οργάνων της Ένωσης.
         
         
            Αρθρο 12
            Είσπραξη και εκτέλεση
            
               1.   Οι αποφάσεις που εκδίδονται από την Ευρωπαϊκή Επιτροπή και επιβάλλουν χρηματική υποχρέωση σε νομικά ή φυσικά πρόσωπα πλην κρατών σε σχέση με αξιώσεις που απορρέουν από προγράμματα, δραστηριότητες, δράσεις ή έργα της Ένωσης είναι εκτελεστές στις Φερόες Νήσους. Ο εκτελεστήριος τύπος περιάπτεται στη σχετική απόφαση χωρίς άλλη διατύπωση πέρα από τον έλεγχο της γνησιότητας της απόφασης, από την εθνική αρχή την οποία έχει ορίσει για τον σκοπό αυτόν η κυβέρνηση των Φερόων Νήσων. Η κυβέρνηση των Φερόων Νήσων γνωστοποιεί στην Ευρωπαϊκή Επιτροπή και στο Δικαστήριο της Ευρωπαϊκής Ένωσης την εν λόγω εθνική αρχή. Σύμφωνα με το άρθρο 13, η Ευρωπαϊκή Επιτροπή έχει το δικαίωμα να κοινοποιεί τις εν λόγω εκτελεστές αποφάσεις απευθείας στα πρόσωπα που διαμένουν και στις νομικές οντότητες που είναι εγκατεστημένες στις Φερόες Νήσους. Η εκτέλεση πραγματοποιείται σύμφωνα με το δίκαιο και τη δικονομία των Φερόων Νήσων.
            
            
               2.   Οι αποφάσεις και οι διατάξεις του Δικαστηρίου της Ευρωπαϊκής Ένωσης, οι οποίες εκδίδονται κατ’ εφαρμογή ρήτρας διαιτησίας που περιέχεται σε σύμβαση ή συμφωνία σχετικά με προγράμματα, δραστηριότητες, δράσεις ή έργα της Ένωσης, είναι εκτελεστές στις Φερόες Νήσους κατά τον ίδιο τρόπο με τις αποφάσεις της Ευρωπαϊκής Επιτροπής οι οποίες αναφέρονται στην παράγραφο 1.
            
            
               3.   Το Δικαστήριο της Ευρωπαϊκής Ένωσης είναι αρμόδιο για τον έλεγχο της νομιμότητας των αποφάσεων της Ευρωπαϊκής Επιτροπής που αναφέρονται στην παράγραφο 1 και την αναστολή της εκτέλεσής τους. Ωστόσο, τα δικαστήρια των Φερόων Νήσων είναι αρμόδια όσον αφορά καταγγελίες για την παράτυπη εκτέλεση των αποφάσεων.
            
         
         
            Αρθρο 13
            Επικοινωνία και ανταλλαγή πληροφοριών
            Τα θεσμικά και λοιπά όργανα και οργανισμοί της Ένωσης που συμμετέχουν στην υλοποίηση προγραμμάτων ή δραστηριοτήτων της Ένωσης ή σε έλεγχο των εν λόγω προγραμμάτων ή δραστηριοτήτων έχουν το δικαίωμα να επικοινωνούν απευθείας, μεταξύ άλλων μέσω συστημάτων ηλεκτρονικής ανταλλαγής, με οποιοδήποτε φυσικό πρόσωπο που διαμένει στις Φερόες Νήσους ή νομική οντότητα που είναι εγκατεστημένη στις Φερόες Νήσους και λαμβάνει χρηματοδότηση από την Ένωση, καθώς και με κάθε τρίτο μέρος που συμμετέχει στην εκτέλεση της χρηματοδότησης της Ένωσης και διαμένει ή είναι εγκατεστημένο στις Φερόες Νήσους. Τα εν λόγω πρόσωπα, οντότητες και τρίτα μέρη μπορούν να υποβάλλουν απευθείας στα θεσμικά και λοιπά όργανα και τους οργανισμούς της Ένωσης όλες τις σχετικές πληροφορίες και έγγραφα που οφείλουν να υποβάλλουν βάσει του ενωσιακού δικαίου η οποία εφαρμόζεται στο πρόγραμμα ή τη δραστηριότητα της Ένωσης και βάσει των συμβάσεων ή χρηματοδοτικών συμφωνιών που συνάπτονται για την υλοποίηση του εν λόγω προγράμματος ή της εν λόγω δραστηριότητας.
         
         
            Αρθρο 14
            Μεικτή επιτροπή
            
               1.   Συγκροτείται μεικτή επιτροπή. Στα καθήκοντα της μεικτής επιτροπής περιλαμβάνονται:
               
                           α)
                        
                        
                           εκτίμηση, αξιολόγηση και επανεξέταση της εφαρμογής της παρούσας συμφωνίας και των πρωτοκόλλων της, ειδικότερα όσον αφορά:
                           
                                       i)
                                    
                                    
                                       τη συμμετοχή και τις επιδόσεις των νομικών οντοτήτων των Φερόων Νήσων σε προγράμματα και δραστηριότητες της Ένωσης·
                                    
                                 
                                       ii)
                                    
                                    
                                       κατά περίπτωση, το επίπεδο παροχής (αμοιβαίας) προσβασιμότητας προς τις νομικές οντότητες που είναι εγκατεστημένες στο έδαφος κάθε μέρους, ώστε να συμμετέχουν σε προγράμματα της Ένωσης, έργα, δράσεις και δραστηριότητες του άλλου μέρους, ή μέρη αυτών·
                                    
                                 
                                       iii)
                                    
                                    
                                       την εφαρμογή του μηχανισμού χρηματοδοτικής συνεισφοράς και, κατά περίπτωση, του αυτόματου διορθωτικού μηχανισμού που εφαρμόζεται στα προγράμματα ή τις δραστηριότητες της Ένωσης που καλύπτονται από τα πρωτόκολλα της παρούσας συμφωνίας·
                                    
                                 
                                       iv)
                                    
                                    
                                       την ανταλλαγή πληροφοριών και, κατά περίπτωση, την εξέταση τυχόν ζητημάτων σχετικά με την εκμετάλλευση αποτελεσμάτων, όπως, μεταξύ άλλων, όσον αφορά τα δικαιώματα διανοητικής ιδιοκτησίας·
                                    
                                 
                     
                           β)
                        
                        
                           συζήτηση, κατόπιν αιτήματος ενός από τα μέρη, για τους περιορισμούς που εφαρμόζουν ή προγραμματίζουν τα μέρη όσον αφορά την πρόσβαση στα αντίστοιχα προγράμματα έρευνας και καινοτομίας τους, για παράδειγμα όσον αφορά ιδίως δράσεις που σχετίζονται με τους στρατηγικούς πόρους, τα συμφέροντα, την αυτονομία ή την ασφάλεια των μερών·
                        
                     
                           γ)
                        
                        
                           εξέταση τρόπων βελτίωσης και ανάπτυξης της συνεργασίας·
                        
                     
                           δ)
                        
                        
                           από κοινού συζήτηση για τις μελλοντικές κατευθύνσεις και τις προτεραιότητες των πολιτικών που αφορούν προγράμματα ή δραστηριότητες της Ένωσης που καλύπτονται από τα πρωτόκολλα της παρούσας συμφωνίας·
                        
                     
                           ε)
                        
                        
                           ανταλλαγή πληροφοριών, μεταξύ άλλων, σχετικά με τη θέσπιση νέων νομοθετικών πράξεων, αποφάσεων ή εθνικών προγραμμάτων που αφορούν την υλοποίηση της παρούσας συμφωνίας και των πρωτοκόλλων της·
                        
                     
                           στ)
                        
                        
                           έγκριση πρωτοκόλλων της παρούσας συμφωνίας σχετικά με ειδικούς όρους και προϋποθέσεις συμμετοχής των Φερόων Νήσων σε προγράμματα ή δραστηριότητες της Ένωσης, ή σε μέρη αυτών, ή για την τροποποίηση των εν λόγω πρωτοκόλλων, όπως είναι αναγκαίο·
                        
                     
                           ζ)
                        
                        
                           τροποποίηση των άρθρων 9 και 10, ειδικότερα για να ληφθούν υπόψη τροποποιήσεις πράξεων που εγκρίθηκαν από ένα ή περισσότερα θεσμικά όργανα της Ένωσης.
                        
                     
            
               2.   Οι αποφάσεις της μεικτής επιτροπής λαμβάνονται ομόφωνα.
            
            
               3.   Η μεικτή επιτροπή απαρτίζεται από εκπροσώπους της Ένωσης και των Φερόων Νήσων. Εγκρίνει τον εσωτερικό της κανονισμό.
            
            
               4.   Η μεικτή επιτροπή δύναται να αποφασίζει τη σύσταση οποιασδήποτε ad hoc ομάδας εργασίας ή συμβουλευτικού οργάνου σε επίπεδο εμπειρογνωμόνων, η οποία μπορεί να συμβάλει στην υλοποίηση της παρούσας συμφωνίας.
            
            
               5.   Η μεικτή επιτροπή συνεδριάζει τουλάχιστον μία φορά ετησίως και, όποτε απαιτείται λόγω ειδικών περιστάσεων, κατόπιν αιτήματος οποιουδήποτε από τα μέρη. Οι συνεδριάσεις διοργανώνονται και φιλοξενούνται εναλλάξ από την Ένωση και τις Φερόες Νήσους.
            
            
               6.   Η μεικτή επιτροπή εργάζεται σε συνεχή βάση με ανταλλαγή σχετικών πληροφοριών με κάθε μέσο επικοινωνίας, ειδικότερα όσον αφορά τη συμμετοχή / τις επιδόσεις των νομικών οντοτήτων των Φερόων Νήσων. Η μεικτή επιτροπή μπορεί, ειδικότερα, να διεξάγει τις εργασίες της γραπτώς όποτε προκύπτει σχετική ανάγκη.
            
         
         
            Αρθρο 15
            Τελικές διατάξεις
            
               1.   Η παρούσα συμφωνία αρχίζει να ισχύει την ημερομηνία κατά την οποία τα μέρη γνωστοποιούν αμοιβαία την ολοκλήρωση των εσωτερικών διαδικασιών που είναι αναγκαίες για τον σκοπό αυτόν. Εφαρμόζεται αναδρομικά από την 1η Ιανουαρίου 2021.
            
            
               2.   Τα μέρη δύνανται να εφαρμόζουν προσωρινά την παρούσα συμφωνία σύμφωνα με τις αντίστοιχες εσωτερικές διαδικασίες και τη νομοθεσία τους. Η εν λόγω προσωρινή εφαρμογή ξεκινά την ημερομηνία κατά την οποία τα μέρη γνωστοποιούν αμοιβαία την ολοκλήρωση των εσωτερικών διαδικασιών που είναι αναγκαίες για τον σκοπό αυτόν.
            
            
               3.   Σε περίπτωση που οι Φερόες Νήσοι γνωστοποιήσουν στην Ένωση ότι δεν θα ολοκληρώσουν τις εσωτερικές διαδικασίες που απαιτούνται για την έναρξη ισχύος της παρούσας συμφωνίας, τότε η παρούσα συμφωνία παύει να εφαρμόζεται προσωρινά από την ημερομηνία κατά την οποία η Ένωση λαμβάνει την εν λόγω γνωστοποίηση, η οποία αποτελεί και την ημερομηνία παύσης για τους σκοπούς της παρούσας συμφωνίας.
               Οι αποφάσεις της μεικτής επιτροπής παύουν να εφαρμόζονται την ίδια ημερομηνία.
            
            
               4.   Η εφαρμογή ενός σχετικού πρωτοκόλλου της παρούσας συμφωνίας μπορεί να ανασταλεί από την Ένωση σε περίπτωση μερικής ή ολικής μη καταβολής της χρηματοδοτικής συνεισφοράς την οποία οφείλουν οι Φερόες Νήσοι βάσει του σχετικού προγράμματος ή δραστηριότητας της Ένωσης.
               Σε περίπτωση μη καταβολής η οποία μπορεί να θέσει σε σοβαρό κίνδυνο την υλοποίηση και τη διαχείριση του σχετικού προγράμματος ή της σχετικής δραστηριότητας της Ένωσης, η Ευρωπαϊκή Επιτροπή αποστέλλει επίσημη επιστολή υπενθύμισης. Σε περίπτωση που η καταβολή δεν πραγματοποιηθεί εντός 20 εργάσιμων ημερών από την παραλαβή της επίσημης επιστολής υπενθύμισης, η Ένωση γνωστοποιεί στις Φερόες Νήσους την αναστολή εφαρμογής του σχετικού πρωτοκόλλου μέσω επίσημης επιστολής γνωστοποίησης, η οποία παράγει αποτελέσματα 15 ημέρες από την παραλαβή της εν λόγω γνωστοποίησης από τις Φερόες Νήσους.
               Σε περίπτωση αναστολής εφαρμογής πρωτοκόλλου, οι νομικές οντότητες των Φερόων Νήσων δεν είναι επιλέξιμες για συμμετοχή σε ενωσιακές διαδικασίες χορήγησης που δεν έχουν ακόμη ολοκληρωθεί κατά την έναρξη ισχύος της αναστολής. Η ενωσιακή διαδικασία χορήγησης θεωρείται ότι έχει ολοκληρωθεί όταν έχουν αναληφθεί νομικές δεσμεύσεις που απορρέουν από την εν λόγω διαδικασία.
               Η αναστολή δεν επηρεάζει τις νομικές δεσμεύσεις που έχουν αναλάβει οι νομικές οντότητες των Φερόων Νήσων δυνάμει του σχετικού προγράμματος ή της σχετικής δραστηριότητας της Ένωσης πριν από την έναρξη ισχύος της αναστολής. Το σχετικό πρωτόκολλο εξακολουθεί να εφαρμόζεται σε αυτές τις νομικές δεσμεύσεις.
               Η Ένωση ενημερώνει τις Φερόες Νήσους αμέσως μόλις εισπράξει ολόκληρο το οφειλόμενο ποσό της χρηματοδοτικής συνεισφοράς. Η αναστολή αίρεται αμέσως μετά την εν λόγω γνωστοποίηση.
               Από την ημερομηνία κατά την οποία αίρεται η αναστολή, οι οντότητες των Φερόων Νήσων είναι εκ νέου επιλέξιμες για ενωσιακές διαδικασίες χορήγησης που ξεκίνησαν στο πλαίσιο του σχετικού προγράμματος ή της σχετικής δραστηριότητας της Ένωσης μετά την εν λόγω ημερομηνία και σε ενωσιακές διαδικασίες χορήγησης που ξεκίνησαν πριν από την εν λόγω ημερομηνία, για τις οποίες δεν έχουν εκπνεύσει οι προθεσμίες υποβολής αιτήσεων.
            
            
               5.   Έκαστο μέρος δύναται ανά πάσα στιγμή να καταγγείλει την παρούσα συμφωνία με αποστολή έγγραφης γνωστοποίησης προς το άλλο μέρος με την οποία ενημερώνει για την πρόθεσή του να καταγγείλει τη συμφωνία. Η παρούσα συμφωνία μπορεί να καταγγελθεί μόνο στο σύνολό της.
               Η καταγγελία αρχίζει να παράγει αποτελέσματα τρεις μήνες μετά την ημερομηνία λήψης της έγγραφης γνωστοποίησης από τον παραλήπτη της. Η ημερομηνία κατά την οποία αρχίζει να παράγει αποτελέσματα η καταγγελία αποτελεί την ημερομηνία καταγγελίας για τους σκοπούς της παρούσας συμφωνίας.
            
            
               6.   Εάν η συμφωνία παύσει να εφαρμόζεται προσωρινά σύμφωνα με την παράγραφο 3 ή καταγγελθεί σύμφωνα με την παράγραφο 5, τα μέρη συμφωνούν ότι:
               
                           α)
                        
                        
                           έργα, δράσεις, δραστηριότητες ή μέρη αυτών για τα οποία έχουν αναληφθεί νομικές δεσμεύσεις κατά την προσωρινή εφαρμογή και/ή μετά την έναρξη ισχύος της παρούσας συμφωνίας, και προτού η παρούσα συμφωνία παύσει να εφαρμόζεται ή καταγγελθεί, συνεχίζονται έως ότου ολοκληρωθούν σύμφωνα με τους όρους που καθορίζονται στην παρούσα συμφωνία·
                        
                     
                           β)
                        
                        
                           η ετήσια χρηματοδοτική συνεισφορά στο σχετικό πρόγραμμα ή στη σχετική δραστηριότητα της Ένωσης για το έτος Ν κατά τη διάρκεια του οποίου η παρούσα συμφωνία παύει να ισχύει προσωρινά ή καταγγέλλεται, καταβάλλεται εξ ολοκλήρου σύμφωνα με το άρθρο 6 και οποιουσδήποτε σχετικούς κανόνες των σχετικών πρωτοκόλλων. Όταν εφαρμόζεται ο μηχανισμός προσαρμογής, η επιχειρησιακή συνεισφορά στο σχετικό πρόγραμμα ή στη σχετική δραστηριότητα της Ένωσης για το έτος Ν προσαρμόζεται σύμφωνα με το άρθρο 7. Για προγράμματα ή δραστηριότητες στα οποία εφαρμόζονται τόσο ο μηχανισμός προσαρμογής όσο και ο αυτόματος διορθωτικός μηχανισμός, η σχετική επιχειρησιακή συνεισφορά για το έτος Ν προσαρμόζεται σύμφωνα με το άρθρο 7 και διορθώνεται σύμφωνα με το άρθρο 8 αυτής. Το τέλος συμμετοχής που καταβάλλεται για το έτος Ν ως μέρος της χρηματοδοτικής συνεισφοράς στο σχετικό πρόγραμμα ή στη σχετική δραστηριότητα της Ενωσης δεν προσαρμόζεται ούτε διορθώνεται·
                        
                     
                           γ)
                        
                        
                           όταν εφαρμόζεται ο μηχανισμός προσαρμογής, μετά το έτος κατά το οποίο η παρούσα συμφωνία παύει να εφαρμόζεται προσωρινά ή καταγγέλλεται, οι αρχικές επιχειρησιακές συνεισφορές στο σχετικό πρόγραμμα ή στη σχετική δραστηριότητα της Ένωσης που καταβλήθηκαν για τα έτη κατά τα οποία εφαρμόστηκε η παρούσα συμφωνία προσαρμόζονται σύμφωνα με το άρθρο 7. Για προγράμματα ή δραστηριότητες της Ένωσης στα οποία εφαρμόζονται τόσο ο μηχανισμός προσαρμογής όσο και ο αυτόματος διορθωτικός μηχανισμός, οι εν λόγω επιχειρησιακές συνεισφορές προσαρμόζονται σύμφωνα με το άρθρο 7 και διορθώνονται αυτόματα σύμφωνα με το άρθρο 8.
                        
                     
            
               7.   Τα μέρη διευθετούν με κοινή συναίνεση τυχόν άλλες συνέπειες που προκύπτουν από την καταγγελία ή την παύση της προσωρινής εφαρμογής της παρούσας συμφωνίας.
            
            
               8.   Η παρούσα συμφωνία μπορεί να τροποποιηθεί μόνον εγγράφως, με κοινή συναίνεση των μερών. Για την έναρξη ισχύος των τροποποιήσεων τηρείται η ίδια διαδικασία με αυτήν που εφαρμόζεται για την έναρξη ισχύος της παρούσας συμφωνίας, όπως ορίζεται στην παράγραφο 1.
            
            
               9.   Τα πρωτόκολλα αποτελούν αναπόσπαστο μέρος της παρούσας συμφωνίας.
            
            
               10.   Η παρούσα συμφωνία συντάσσεται σε δύο αντίτυπα στην αγγλική, βουλγαρική, γαλλική, γερμανική, δανική, ελληνική, εσθονική, ιρλανδική, ισπανική, ιταλική, κροατική, λεττονική, λιθουανική, μαλτέζικη, ολλανδική, ουγγρική, πολωνική, πορτογαλική, ρουμανική, σλοβακική, σλοβενική, σουηδική, τσεχική, φινλανδική και φεροϊκή γλώσσα, και όλα τα κείμενα είναι εξίσου αυθεντικά.
            
         
         
            
               
                  L1542022EL410120220516EL0002.0001161183Πρωτοκολλογια Τη συνδεση των φεροων νησων με το προγραμμα-πλαισιο ερευνας και καινοτομιας Οριζων Ευρωπη (2021–2027)Αρθρο 1Πεδίο εφαρμογής της σύνδεσης1.Οι Φερόες Νήσοι συμμετέχουν ως συνδεδεμένη χώρα και συνεισφέρουν σε όλα τα μέρη του προγράμματος-πλαισίου έρευνας και καινοτομίας Ορίζων Ευρώπη (πρόγραμμα Ορίζων Ευρώπη) τα οποία αναφέρονται στο άρθρο 4 του κανονισμού (ΕΕ) 2021/695 του Ευρωπαϊκού Κοινοβουλίου και του ΣυμβουλίουΚανονισμός (ΕΕ) 2021/695 του Ευρωπαϊκού Κοινοβουλίου και του Συμβουλίου, της 28ης Απριλίου 2021, για τη θέσπιση του προγράμματος-πλαισίου έρευνας και καινοτομίας Ορίζων Ευρώπη, τον καθορισμό των κανόνων συμμετοχής και διάδοσής του, και για την κατάργηση των κανονισμών (ΕΕ) αριθ. 1290/2013 και (ΕΕ) αριθ. 1291/2013 (ΕΕ L 170 της 12.5.2021, σ. 1). και υλοποιούνται μέσω του ειδικού προγράμματος που θεσπίστηκε με την απόφαση (ΕΕ) 2021/764 του ΣυμβουλίουΑπόφαση (ΕΕ) 2021/764 του Συμβουλίου, της 10ης Μαΐου 2021, για τη θέσπιση του ειδικού προγράμματος υλοποίησης του προγράμματος-πλαισίου έρευνας και καινοτομίας Ορίζων Ευρώπη και την κατάργηση της απόφασης 2013/743/ΕΕ (ΕΕ L 167Ι της 12.5.2021, σ. 1)., στις πλέον επικαιροποιημένες εκδόσεις τους, και μέσω χρηματοδοτικής συνεισφοράς στο Ευρωπαϊκό Ινστιτούτο Καινοτομίας και Τεχνολογίας.2.Ο κανονισμός (ΕΕ) 2021/819 του Ευρωπαϊκού Κοινοβουλίου και του ΣυμβουλίουΚανονισμός (ΕΕ) 2021/819 του Ευρωπαϊκού Κοινοβουλίου και του Συμβουλίου, της 20ής Μαΐου 2021, σχετικά με το Ευρωπαϊκό Ινστιτούτο Καινοτομίας και Τεχνολογίας (αναδιατύπωση) (ΕΕ L 189 της 28.5.2021, σ. 61)., καθώς και η απόφαση (ΕΕ) 2021/820 του Ευρωπαϊκού Κοινοβουλίου και του ΣυμβουλίουΑπόφαση (ΕΕ) 2021/820 του Ευρωπαϊκού Κοινοβουλίου και του Συμβουλίου, της 20ής Μαΐου 2021, σχετικά με το στρατηγικό θεματολόγιο καινοτομίας του Ευρωπαϊκού Ινστιτούτου Καινοτομίας και Τεχνολογίας (ΕΙΤ) 2021-2027: τόνωση του ταλέντου και της ικανότητας για καινοτομία της Ευρώπης, και την κατάργηση της απόφασης αριθ. 1312/2013/ΕΕ (ΕΕ L 189 της 28.5.2021, σ. 91)., στις πλέον επικαιροποιημένες εκδόσεις τους, εφαρμόζονται για τη συμμετοχή των οντοτήτων των Φερόων Νήσων στις κοινότητες γνώσης και καινοτομίας.Αρθρο 2Συμπληρωματικές προϋποθέσεις συμμετοχής στο πρόγραμμα Ορίζων Ευρώπη1.Η Ευρωπαίκή Επιτροπή, προτού λάβει απόφαση για το κατά πόσον οντότητες των Φερόων Νήσων είναι επιλέξιμες για συμμετοχή σε δράση που αφορά στρατηγικούς πόρους, συμφέροντα, την αυτονομία ή την ασφάλεια της ΕΕ δυνάμει του άρθρου 22 παράγραφος 5 του κανονισμού (ΕΕ) 2021/695, μπορεί να ζητήσει συγκεκριμένες πληροφορίες ή διαβεβαιώσεις, όπως:α)πληροφορίες σχετικά με το αν έχει χορηγηθεί ή θα χορηγηθεί σε οντότητες της Ένωσης αμοιβαία πρόσβαση σε υφιστάμενα/-ες και προβλεπόμενα/-ες προγράμματα, έργα, δραστηριότητες και δράσεις των Φερόων Νήσων ή μέρη αυτών, ισοδύναμα/-ες του αντίστοιχου προγράμματος Ορίζων Ευρώπη·β)πληροφορίες σχετικά με το αν οι Φερόες Νήσοι έχουν θεσπίσει εθνικό μηχανισμό ελέγχου των επενδύσεων, καθώς και διαβεβαιώσεις ότι οι αρμόδιες αρχές των Φερόων Νήσων θα υποβάλλουν εκθέσεις και θα διαβουλεύονται με την Ευρωπαϊκή Επιτροπή σχετικά με πιθανές περιπτώσεις για τις οποίες, κατά την εφαρμογή του εν λόγω μηχανισμού, έχουν λάβει γνώση προβλεπόμενης ξένης επένδυσης/εξαγοράς οντότητας των Φερόων Νήσων από οντότητα εγκατεστημένη ή ελεγχόμενη εκτός Φερόων Νήσων, η οποία έχει λάβει χρηματοδότηση από το πρόγραμμα Ορίζων Ευρώπη για δράσεις που αφορούν στρατηγικούς πόρους, συμφέροντα, την αυτονομία ή την ασφάλεια της Ένωσης, υπό τον όρο ότι η Ευρωπαϊκή Επιτροπή παρέχει στις Φερόες Νήσους τον κατάλογο με τις αντίστοιχες οντότητες των Φερόων Νήσων μετά την υπογραφή των συμφωνιών επιχορήγησης με τις εν λόγω οντότητες· καιγ)διαβεβαιώσεις ότι κανένα από τα αποτελέσματα, τις τεχνολογίες, τις υπηρεσίες και τα προϊόντα που αναπτύσσονται στο πλαίσιο των σχετικών δράσεων από οντότητες των Φερόων Νήσων δεν υπόκειται σε περιορισμούς όσον αφορά τις εξαγωγές τους σε κράτη μέλη της Ένωσης κατά τη διάρκεια της δράσης, καθώς και για τέσσερα έτη μετά τη λήξη της δράσης. Οι Φερόες Νήσοι θα κοινοποιούν ετησίως επικαιροποιημένο κατάλογο με τις περιπτώσεις που υπόκεινται σε εθνικούς περιορισμούς όσον αφορά τις εξαγωγές, για το χρονικό διάστημα που διαρκεί η δράση και για τέσσερα έτη μετά τη λήξη της δράσης.2.Νομικές οντότητες των Φερόων Νήσων μπορούν να συμμετέχουν στις δραστηριότητες του Κοινού Κέντρου Ερευνών (JRC) υπό όρους και προϋποθέσεις ισοδύναμες αυτών που εφαρμόζονται σε οντότητες της Ένωσης, εκτός αν κρίνεται απαραίτητη η επιβολή περιορισμών για τη διασφάλιση συνοχής με το πεδίο εφαρμογής της συμμετοχής, η οποία απορρέει από την εφαρμογή της παραγράφου 1.3.Σε περίπτωση που η Ένωση υλοποιεί το πρόγραμμα Ορίζων Ευρώπη μέσω της εφαρμογής των άρθρων 185 και 187 της Συνθήκης για τη λειτουργία της Ευρωπαϊκής Ένωσης, επιτρέπεται η συμμετοχή των Φερόων Νήσων και των οντοτήτων των Φερόων Νήσων στις νομικές δομές που θα συσταθούν βάσει των εν λόγω διατάξεων, σύμφωνα με τις νομικές πράξεις της Ένωσης που έχουν εκδοθεί ή θα εκδοθούν για τη σύσταση των εν λόγω νομικών δομών.4.Τα δικαιώματα εκπροσώπησης και συμμετοχής των Φερόων Νήσων στην επιτροπή του Ευρωπαϊκού Χώρου Έρευνας και στις υποομάδες της είναι αντίστοιχα των δικαιωμάτων που ισχύουν για την αντίστοιχη κατηγορία συνδεδεμένων χωρών, σύμφωνα με τους κανόνες και διαδικασίες που ισχύουν.5.Οι αντιπρόσωποι των Φερόων Νήσων έχουν το δικαίωμα να συμμετέχουν ως παρατηρητές στο διοικητικό συμβούλιο του Κοινού Κέντρου Ερευνών, χωρίς δικαίωμα ψήφου. Με την επιφύλαξη του εν λόγω όρου, η συμμετοχή αυτή διέπεται από τους ίδιους κανόνες και τις ίδιες διαδικασίες με εκείνους/-ες που ισχύουν για τους αντιπροσώπους των κρατών μελών της Ένωσης, συμπεριλαμβανομένων των δικαιωμάτων λόγου και των διαδικασιών λήψης πληροφοριών και εγγράφων τεκμηρίωσης σε σχέση με θέματα που αφορούν τις Φερόες Νήσους.6.Οι Φερόες Νήσοι μπορούν να συμμετέχουν σε κοινοπραξία ευρωπαϊκής ερευνητικής υποδομής (ΚΕΕΥ) σύμφωνα με τον κανονισμό (ΕΚ) αριθ. 723/2009 του ΣυμβουλίουΚανονισμός (ΕΚ) αριθ. 723/2009 του Συμβουλίου, της 25ης Ιουνίου 2009, σχετικά με κοινοτικό νομικό πλαίσιο για την κοινοπραξία ευρωπαϊκής ερευνητικής υποδομής (ΚΕΕΥ) (ΕΕ L 206 της 8.8.2009, σ. 1)., στην πλέον επικαιροποιημένη έκδοσή του, και σύμφωνα με τη νομική πράξη με την οποία ιδρύεται η ΚΕΕΥ.7.Τα μέρη καταβάλλουν κάθε δυνατή προσπάθεια, στο πλαίσιο των υφιστάμενων διατάξεων, για να διευκολύνουν την ελεύθερη κυκλοφορία και τη διαμονή των προσώπων που συμμετέχουν στις καλυπτόμενες από το παρόν πρωτόκολλο δραστηριότητες, καθώς και τη διασυνοριακή κυκλοφορία αγαθών και υπηρεσιών που προορίζονται να χρησιμοποιηθούν στις εν λόγω δραστηριότητες.8.Οι Φερόες Νήσοι λαμβάνουν όλα τα αναγκαία μέτρα, κατά περίπτωση, για να διασφαλίσουν ότι τα αγαθά και οι υπηρεσίες που αγοράζονται στις Φερόες Νήσους ή εισάγονται στις Φερόες Νήσους, τα οποία χρηματοδοτούνται εν μέρει ή εξ ολοκλήρου στο πλαίσιο των συμφωνιών επιχορήγησης και/ή των συμβάσεων που συνάπτονται για την υλοποίηση των δραστηριοτήτων σύμφωνα με το παρόν πρωτόκολλο απαλλάσσονται από τελωνειακούς δασμούς, από εισαγωγικούς δασμούς και από άλλες φορολογικές επιβαρύνσεις, περιλαμβανομένου του ΦΠΑ, οι οποίες ισχύουν στις Φερόες Νήσους.Αρθρο 3ΑμοιβαιότηταΝομικές οντότητες εγκατεστημένες στην Ένωση μπορούν να συμμετέχουν σε προγράμματα, έργα, δράσεις, δραστηριότητες των Φερόων Νήσων, ή σε μέρη αυτών ισοδύναμα/-ες του προγράμματος Ορίζων Ευρώπη, σύμφωνα με τους ισχύοντες νόμους και κανονισμούς των Φερόων Νήσων.Ο μη εξαντλητικός κατάλογος των ισοδύναμων προγραμμάτων, έργων, δράσεων, δραστηριοτήτων των Φερόων Νήσων ή μερών αυτών παρατίθεται στο παράρτημα II του παρόντος πρωτοκόλλου.Η χρηματοδότηση νομικών οντοτήτων εγκατεστημένων στην Ένωση από τις Φερόες Νήσους υπόκειται στους ισχύοντες νόμους και κανονισμούς των Φερόων Νήσων οι οποίοι διέπουν τη λειτουργία προγραμμάτων, έργων, δράσεων και δραστηριοτήτων έρευνας και καινοτομίας ή μερών αυτών. Σε περίπτωση που δεν παρέχεται χρηματοδότηση, νομικές οντότητες εγκατεστημένες στην Ένωση μπορούν να συμμετέχουν με δικά τους μέσα.Αρθρο 4Ανοικτή επιστήμηΤα μέρη προωθούν αμοιβαία και ενθαρρύνουν πρακτικές ανοικτής επιστήμης στα οικεία προγράμματα, έργα, δράσεις ή δραστηριότητες, ή μέρη αυτών, σύμφωνα με τους κανόνες του προγράμματος Ορίζων Ευρώπη και τους ισχύοντες νόμους και τους κανονισμούς των Φερόων Νήσων.Αρθρο 5Λεπτομερείς κανόνες σχετικά με τη χρηματοδοτική συνεισφορά, τον μηχανισμό προσαρμογής και τον αυτόματο διορθωτικό μηχανισμό1.Εφαρμόζονται μηχανισμός προσαρμογής και αυτόματος διορθωτικός μηχανισμός όσον αφορά την επιχειρησιακή συνεισφορά των Φερόων Νήσων στο πρόγραμμα Ορίζων Ευρώπη.2.Ο αυτόματος διορθωτικός μηχανισμός βασίζεται στις επιδόσεις των Φερόων Νήσων και των οντοτήτων των Φερόων Νήσων στα μέρη του προγράμματος Ορίζων Ευρώπη που υλοποιούνται μέσω επιχορηγήσεων που χορηγούνται κατόπιν διαγωνιστικής διαδικασίας.3.Λεπτομερείς κανόνες για την εφαρμογή του αυτόματου διορθωτικού μηχανισμού καθορίζονται στο παράρτημα Ι του παρόντος πρωτοκόλλου.Αρθρο 6Τελικές διατάξεις1.Το παρόν πρωτόκολλο παραμένει σε ισχύ για όσο χρονικό διάστημα απαιτείται ώστε να ολοκληρωθούν όλα τα έργα, οι δράσεις, οι δραστηριότητες ή τα μέρη αυτών που χρηματοδοτούνται από το πρόγραμμα Ορίζων Ευρώπη, όλες οι δράσεις που είναι αναγκαίες για την προστασία των οικονομικών συμφερόντων της Ένωσης, καθώς και όλες οι οικονομικές υποχρεώσεις που απορρέουν από την εφαρμογή του παρόντος πρωτοκόλλου μεταξύ των μερών.2.Τα παραρτήματα του παρόντος πρωτοκόλλου αποτελούν αναπόσπαστο μέρος του.Παράρτημα I:Κανόνες που διέπουν τη χρηματοδοτική συνεισφορά των Φερόων Νήσων στο πρόγραμμα Ορίζων Ευρώπη (2021–2027)Παράρτημα II:Κατάλογος των ισοδύναμων προγραμμάτων, έργων, δράσεων, δραστηριοτήτων των Φερόων Νήσων ή μερών αυτών
            
         
         
            (1)  Συμφωνία επιστημονικής και τεχνολογικής συνεργασίας μεταξύ της Ευρωπαϊκής Ένωσης και της κυβέρνησης των Νήσων Φερόες (ΕΕ ΕΕ L 245 της 17.9.2010, σ. 2), συμφωνία επιστημονικής και τεχνολογικής συνεργασίας μεταξύ της Ευρωπαϊκής Ένωσης και των Φερόων Νήσων για τη σύνδεσή τους με το πρόγραμμα-πλαίσιο «Ορίζοντας 2020» για την έρευνα και την καινοτομία (2014-2020) (ΕΕ ΕΕ L 35 της 11.2.2015, σ. 3).
         
            (2)  Κανονισμός (ΕΕ) 2021/695 του Ευρωπαϊκού Κοινοβουλίου και του Συμβουλίου, της 28ης Απριλίου 2021, για τη θέσπιση του προγράμματος-πλαισίου έρευνας και καινοτομίας «Ορίζων Ευρώπη», τον καθορισμό των κανόνων συμμετοχής και διάδοσής του, και για την κατάργηση των κανονισμών (ΕΕ) αριθ. 1290/2013 και (ΕΕ) αριθ. 1291/2013 (ΕΕ L 170 της 12.5.2021, σ. 1).
         
            (3)  Κανονισμός (ΕΕ, Ευρατόμ) αριθ. 2018/1046 του Ευρωπαϊκού Κοινοβουλίου και του Συμβουλίου, της 18ης Ιουλίου 2018, σχετικά με τους δημοσιονομικούς κανόνες που εφαρμόζονται στον γενικό προϋπολογισμό της Ένωσης, την τροποποίηση των κανονισμών (ΕΕ) αριθ. 1296/2013, (ΕΕ) αριθ. 1301/2013, (ΕΕ) αριθ. 1303/2013, (ΕΕ) αριθ. 1304/2013, (ΕΕ) αριθ. 1309/2013, (ΕΕ) αριθ. 1316/2013, (ΕΕ) αριθ. 223/2014, (ΕΕ) αριθ. 283/2014 και της απόφασης αριθ. 541/2014/ΕΕ και για την κατάργηση του κανονισμού (ΕΕ, Ευρατόμ) αριθ. 966/2012 (ΕΕ L 193 της 30.7.2018, σ. 1).
         
            (4)  Τα περιοριστικά μέτρα της Ένωσης είναι περιοριστικά μέτρα που θεσπίζονται σύμφωνα με τη Συνθήκη της Ευρωπαϊκής Ένωσης ή τη Συνθήκη για τη λειτουργία της Ευρωπαϊκής Ένωσης.
      
      
         
            ΠΡΩΤΟΚΟΛΛΟ
            για Τη συνδεση των φεροων νησων με το προγραμμα-πλαισιο ερευνας και καινοτομιας «Οριζων Ευρωπη» (2021–2027)
            
               Αρθρο 1
               Πεδίο εφαρμογής της σύνδεσης
               
                  1.   Οι Φερόες Νήσοι συμμετέχουν ως συνδεδεμένη χώρα και συνεισφέρουν σε όλα τα μέρη του προγράμματος-πλαισίου έρευνας και καινοτομίας «Ορίζων Ευρώπη» (πρόγραμμα «Ορίζων Ευρώπη») τα οποία αναφέρονται στο άρθρο 4 του κανονισμού (ΕΕ) 2021/695 του Ευρωπαϊκού Κοινοβουλίου και του Συμβουλίου (1) και υλοποιούνται μέσω του ειδικού προγράμματος που θεσπίστηκε με την απόφαση (ΕΕ) 2021/764 του Συμβουλίου (2), στις πλέον επικαιροποιημένες εκδόσεις τους, και μέσω χρηματοδοτικής συνεισφοράς στο Ευρωπαϊκό Ινστιτούτο Καινοτομίας και Τεχνολογίας.
               
               
                  2.   Ο κανονισμός (ΕΕ) 2021/819 του Ευρωπαϊκού Κοινοβουλίου και του Συμβουλίου (3), καθώς και η απόφαση (ΕΕ) 2021/820 του Ευρωπαϊκού Κοινοβουλίου και του Συμβουλίου (4), στις πλέον επικαιροποιημένες εκδόσεις τους, εφαρμόζονται για τη συμμετοχή των οντοτήτων των Φερόων Νήσων στις κοινότητες γνώσης και καινοτομίας.
               
            
            
               Αρθρο 2
               Συμπληρωματικές προϋποθέσεις συμμετοχής στο πρόγραμμα «Ορίζων Ευρώπη»
               
                  1.   Η Ευρωπαίκή Επιτροπή, προτού λάβει απόφαση για το κατά πόσον οντότητες των Φερόων Νήσων είναι επιλέξιμες για συμμετοχή σε δράση που αφορά στρατηγικούς πόρους, συμφέροντα, την αυτονομία ή την ασφάλεια της ΕΕ δυνάμει του άρθρου 22 παράγραφος 5 του κανονισμού (ΕΕ) 2021/695, μπορεί να ζητήσει συγκεκριμένες πληροφορίες ή διαβεβαιώσεις, όπως:
                  
                              α)
                           
                           
                              πληροφορίες σχετικά με το αν έχει χορηγηθεί ή θα χορηγηθεί σε οντότητες της Ένωσης αμοιβαία πρόσβαση σε υφιστάμενα/-ες και προβλεπόμενα/-ες προγράμματα, έργα, δραστηριότητες και δράσεις των Φερόων Νήσων ή μέρη αυτών, ισοδύναμα/-ες του αντίστοιχου προγράμματος «Ορίζων Ευρώπη»·
                           
                        
                              β)
                           
                           
                              πληροφορίες σχετικά με το αν οι Φερόες Νήσοι έχουν θεσπίσει εθνικό μηχανισμό ελέγχου των επενδύσεων, καθώς και διαβεβαιώσεις ότι οι αρμόδιες αρχές των Φερόων Νήσων θα υποβάλλουν εκθέσεις και θα διαβουλεύονται με την Ευρωπαϊκή Επιτροπή σχετικά με πιθανές περιπτώσεις για τις οποίες, κατά την εφαρμογή του εν λόγω μηχανισμού, έχουν λάβει γνώση προβλεπόμενης ξένης επένδυσης/εξαγοράς οντότητας των Φερόων Νήσων από οντότητα εγκατεστημένη ή ελεγχόμενη εκτός Φερόων Νήσων, η οποία έχει λάβει χρηματοδότηση από το πρόγραμμα «Ορίζων Ευρώπη» για δράσεις που αφορούν στρατηγικούς πόρους, συμφέροντα, την αυτονομία ή την ασφάλεια της Ένωσης, υπό τον όρο ότι η Ευρωπαϊκή Επιτροπή παρέχει στις Φερόες Νήσους τον κατάλογο με τις αντίστοιχες οντότητες των Φερόων Νήσων μετά την υπογραφή των συμφωνιών επιχορήγησης με τις εν λόγω οντότητες· και
                           
                        
                              γ)
                           
                           
                              διαβεβαιώσεις ότι κανένα από τα αποτελέσματα, τις τεχνολογίες, τις υπηρεσίες και τα προϊόντα που αναπτύσσονται στο πλαίσιο των σχετικών δράσεων από οντότητες των Φερόων Νήσων δεν υπόκειται σε περιορισμούς όσον αφορά τις εξαγωγές τους σε κράτη μέλη της Ένωσης κατά τη διάρκεια της δράσης, καθώς και για τέσσερα έτη μετά τη λήξη της δράσης. Οι Φερόες Νήσοι θα κοινοποιούν ετησίως επικαιροποιημένο κατάλογο με τις περιπτώσεις που υπόκεινται σε εθνικούς περιορισμούς όσον αφορά τις εξαγωγές, για το χρονικό διάστημα που διαρκεί η δράση και για τέσσερα έτη μετά τη λήξη της δράσης.
                           
                        
               
                  2.   Νομικές οντότητες των Φερόων Νήσων μπορούν να συμμετέχουν στις δραστηριότητες του Κοινού Κέντρου Ερευνών (JRC) υπό όρους και προϋποθέσεις ισοδύναμες αυτών που εφαρμόζονται σε οντότητες της Ένωσης, εκτός αν κρίνεται απαραίτητη η επιβολή περιορισμών για τη διασφάλιση συνοχής με το πεδίο εφαρμογής της συμμετοχής, η οποία απορρέει από την εφαρμογή της παραγράφου 1.
               
               
                  3.   Σε περίπτωση που η Ένωση υλοποιεί το πρόγραμμα «Ορίζων Ευρώπη» μέσω της εφαρμογής των άρθρων 185 και 187 της Συνθήκης για τη λειτουργία της Ευρωπαϊκής Ένωσης, επιτρέπεται η συμμετοχή των Φερόων Νήσων και των οντοτήτων των Φερόων Νήσων στις νομικές δομές που θα συσταθούν βάσει των εν λόγω διατάξεων, σύμφωνα με τις νομικές πράξεις της Ένωσης που έχουν εκδοθεί ή θα εκδοθούν για τη σύσταση των εν λόγω νομικών δομών.
               
               
                  4.   Τα δικαιώματα εκπροσώπησης και συμμετοχής των Φερόων Νήσων στην επιτροπή του Ευρωπαϊκού Χώρου Έρευνας και στις υποομάδες της είναι αντίστοιχα των δικαιωμάτων που ισχύουν για την αντίστοιχη κατηγορία συνδεδεμένων χωρών, σύμφωνα με τους κανόνες και διαδικασίες που ισχύουν.
               
               
                  5.   Οι αντιπρόσωποι των Φερόων Νήσων έχουν το δικαίωμα να συμμετέχουν ως παρατηρητές στο διοικητικό συμβούλιο του Κοινού Κέντρου Ερευνών, χωρίς δικαίωμα ψήφου. Με την επιφύλαξη του εν λόγω όρου, η συμμετοχή αυτή διέπεται από τους ίδιους κανόνες και τις ίδιες διαδικασίες με εκείνους/-ες που ισχύουν για τους αντιπροσώπους των κρατών μελών της Ένωσης, συμπεριλαμβανομένων των δικαιωμάτων λόγου και των διαδικασιών λήψης πληροφοριών και εγγράφων τεκμηρίωσης σε σχέση με θέματα που αφορούν τις Φερόες Νήσους.
               
               
                  6.   Οι Φερόες Νήσοι μπορούν να συμμετέχουν σε κοινοπραξία ευρωπαϊκής ερευνητικής υποδομής (ΚΕΕΥ) σύμφωνα με τον κανονισμό (ΕΚ) αριθ. 723/2009 του Συμβουλίου (5), στην πλέον επικαιροποιημένη έκδοσή του, και σύμφωνα με τη νομική πράξη με την οποία ιδρύεται η ΚΕΕΥ.
               
               
                  7.   Τα μέρη καταβάλλουν κάθε δυνατή προσπάθεια, στο πλαίσιο των υφιστάμενων διατάξεων, για να διευκολύνουν την ελεύθερη κυκλοφορία και τη διαμονή των προσώπων που συμμετέχουν στις καλυπτόμενες από το παρόν πρωτόκολλο δραστηριότητες, καθώς και τη διασυνοριακή κυκλοφορία αγαθών και υπηρεσιών που προορίζονται να χρησιμοποιηθούν στις εν λόγω δραστηριότητες.
               
               
                  8.   Οι Φερόες Νήσοι λαμβάνουν όλα τα αναγκαία μέτρα, κατά περίπτωση, για να διασφαλίσουν ότι τα αγαθά και οι υπηρεσίες που αγοράζονται στις Φερόες Νήσους ή εισάγονται στις Φερόες Νήσους, τα οποία χρηματοδοτούνται εν μέρει ή εξ ολοκλήρου στο πλαίσιο των συμφωνιών επιχορήγησης και/ή των συμβάσεων που συνάπτονται για την υλοποίηση των δραστηριοτήτων σύμφωνα με το παρόν πρωτόκολλο απαλλάσσονται από τελωνειακούς δασμούς, από εισαγωγικούς δασμούς και από άλλες φορολογικές επιβαρύνσεις, περιλαμβανομένου του ΦΠΑ, οι οποίες ισχύουν στις Φερόες Νήσους.
               
            
            
               Αρθρο 3
               Αμοιβαιότητα
               Νομικές οντότητες εγκατεστημένες στην Ένωση μπορούν να συμμετέχουν σε προγράμματα, έργα, δράσεις, δραστηριότητες των Φερόων Νήσων, ή σε μέρη αυτών ισοδύναμα/-ες του προγράμματος «Ορίζων Ευρώπη», σύμφωνα με τους ισχύοντες νόμους και κανονισμούς των Φερόων Νήσων.
               Ο μη εξαντλητικός κατάλογος των ισοδύναμων προγραμμάτων, έργων, δράσεων, δραστηριοτήτων των Φερόων Νήσων ή μερών αυτών παρατίθεται στο παράρτημα II του παρόντος πρωτοκόλλου.
               Η χρηματοδότηση νομικών οντοτήτων εγκατεστημένων στην Ένωση από τις Φερόες Νήσους υπόκειται στους ισχύοντες νόμους και κανονισμούς των Φερόων Νήσων οι οποίοι διέπουν τη λειτουργία προγραμμάτων, έργων, δράσεων και δραστηριοτήτων έρευνας και καινοτομίας ή μερών αυτών. Σε περίπτωση που δεν παρέχεται χρηματοδότηση, νομικές οντότητες εγκατεστημένες στην Ένωση μπορούν να συμμετέχουν με δικά τους μέσα.
            
            
               Αρθρο 4
               Ανοικτή επιστήμη
               Τα μέρη προωθούν αμοιβαία και ενθαρρύνουν πρακτικές ανοικτής επιστήμης στα οικεία προγράμματα, έργα, δράσεις ή δραστηριότητες, ή μέρη αυτών, σύμφωνα με τους κανόνες του προγράμματος «Ορίζων Ευρώπη» και τους ισχύοντες νόμους και τους κανονισμούς των Φερόων Νήσων.
            
            
               Αρθρο 5
               Λεπτομερείς κανόνες σχετικά με τη χρηματοδοτική συνεισφορά, τον μηχανισμό προσαρμογής και τον αυτόματο διορθωτικό μηχανισμό
               
                  1.   Εφαρμόζονται μηχανισμός προσαρμογής και αυτόματος διορθωτικός μηχανισμός όσον αφορά την επιχειρησιακή συνεισφορά των Φερόων Νήσων στο πρόγραμμα «Ορίζων Ευρώπη».
               
               
                  2.   Ο αυτόματος διορθωτικός μηχανισμός βασίζεται στις επιδόσεις των Φερόων Νήσων και των οντοτήτων των Φερόων Νήσων στα μέρη του προγράμματος «Ορίζων Ευρώπη» που υλοποιούνται μέσω επιχορηγήσεων που χορηγούνται κατόπιν διαγωνιστικής διαδικασίας.
               
               
                  3.   Λεπτομερείς κανόνες για την εφαρμογή του αυτόματου διορθωτικού μηχανισμού καθορίζονται στο παράρτημα Ι του παρόντος πρωτοκόλλου.
               
            
            
               Αρθρο 6
               Τελικές διατάξεις
               
                  1.   Το παρόν πρωτόκολλο παραμένει σε ισχύ για όσο χρονικό διάστημα απαιτείται ώστε να ολοκληρωθούν όλα τα έργα, οι δράσεις, οι δραστηριότητες ή τα μέρη αυτών που χρηματοδοτούνται από το πρόγραμμα «Ορίζων Ευρώπη», όλες οι δράσεις που είναι αναγκαίες για την προστασία των οικονομικών συμφερόντων της Ένωσης, καθώς και όλες οι οικονομικές υποχρεώσεις που απορρέουν από την εφαρμογή του παρόντος πρωτοκόλλου μεταξύ των μερών.
               
               
                  2.   Τα παραρτήματα του παρόντος πρωτοκόλλου αποτελούν αναπόσπαστο μέρος του.
                  
                              Παράρτημα I:
                           
                           Κανόνες που διέπουν τη χρηματοδοτική συνεισφορά των Φερόων Νήσων στο πρόγραμμα «Ορίζων Ευρώπη» (2021–2027)
                           
                        
                              Παράρτημα II:
                           
                           Κατάλογος των ισοδύναμων προγραμμάτων, έργων, δράσεων, δραστηριοτήτων των Φερόων Νήσων ή μερών αυτών
                           
                        
            
            
               (1)  Κανονισμός (ΕΕ) 2021/695 του Ευρωπαϊκού Κοινοβουλίου και του Συμβουλίου, της 28ης Απριλίου 2021, για τη θέσπιση του προγράμματος-πλαισίου έρευνας και καινοτομίας «Ορίζων Ευρώπη», τον καθορισμό των κανόνων συμμετοχής και διάδοσής του, και για την κατάργηση των κανονισμών (ΕΕ) αριθ. 1290/2013 και (ΕΕ) αριθ. 1291/2013 (ΕΕ L 170 της 12.5.2021, σ. 1).
            
               (2)  Απόφαση (ΕΕ) 2021/764 του Συμβουλίου, της 10ης Μαΐου 2021, για τη θέσπιση του ειδικού προγράμματος υλοποίησης του προγράμματος-πλαισίου έρευνας και καινοτομίας «Ορίζων Ευρώπη» και την κατάργηση της απόφασης 2013/743/ΕΕ (ΕΕ L 167Ι της 12.5.2021, σ. 1).
            
               (3)  Κανονισμός (ΕΕ) 2021/819 του Ευρωπαϊκού Κοινοβουλίου και του Συμβουλίου, της 20ής Μαΐου 2021, σχετικά με το Ευρωπαϊκό Ινστιτούτο Καινοτομίας και Τεχνολογίας (αναδιατύπωση) (ΕΕ L 189 της 28.5.2021, σ. 61).
            
               (4)  Απόφαση (ΕΕ) 2021/820 του Ευρωπαϊκού Κοινοβουλίου και του Συμβουλίου, της 20ής Μαΐου 2021, σχετικά με το στρατηγικό θεματολόγιο καινοτομίας του Ευρωπαϊκού Ινστιτούτου Καινοτομίας και Τεχνολογίας (ΕΙΤ) 2021-2027: τόνωση του ταλέντου και της ικανότητας για καινοτομία της Ευρώπης, και την κατάργηση της απόφασης αριθ. 1312/2013/ΕΕ (ΕΕ L 189 της 28.5.2021, σ. 91).
            
               (5)  Κανονισμός (ΕΚ) αριθ. 723/2009 του Συμβουλίου, της 25ης Ιουνίου 2009, σχετικά με κοινοτικό νομικό πλαίσιο για την κοινοπραξία ευρωπαϊκής ερευνητικής υποδομής (ΚΕΕΥ) (ΕΕ L 206 της 8.8.2009, σ. 1).
         
      
      
         
            ΠΑΡΑΡΤΗΜΑ I
            Κανόνες που διέπουν τη χρηματοδοτική συνεισφορά των Φερόων Νήσων στο πρόγραμμα «Ορίζων Ευρώπη» (2021–2027)
            I.   Υπολογισμός της χρηματοδοτικής συνεισφοράς των Φερόων Νήσων
            
            
                     
                        1.
                     
                     
                        Η χρηματοδοτική συνεισφορά των Φερόων Νήσων στο πρόγραμμα «Ορίζων Ευρώπη» καθορίζεται σε ετήσια βάση κατ’ αναλογία και επιπλέον του ποσού που διατίθεται κάθε χρόνο στον προϋπολογισμό της Ένωσης για πιστώσεις ανάληψης υποχρεώσεων που είναι αναγκαίες για τη διαχείριση, την εκτέλεση και τη λειτουργία του προγράμματος «Ορίζων Ευρώπη», προσαυξημένες σύμφωνα με το άρθρο 6 παράγραφος 5 της παρούσας συμφωνίας.
                     
                  
                     
                        2.
                     
                     
                        Το τέλος συμμετοχής των Φερόων Νήσων καθορίζεται και εφαρμόζεται σταδιακά σύμφωνα με το άρθρο 6 παράγραφοι 4 και 8 της παρούσας συμφωνίας.
                     
                  
                     
                        3.
                     
                     
                        Σύμφωνα με το άρθρο 6 παράγραφος 6 της παρούσας συμφωνίας, η αρχική επιχειρησιακή συνεισφορά την οποία πρέπει να καταβάλλουν οι Φερόες Νήσοι για τη συμμετοχή τους στο πρόγραμμα «Ορίζων Ευρώπη» θα υπολογίζεται για τα αντίστοιχα οικονομικά έτη με προσαρμογή της κλείδας συνεισφοράς.
                        Η προσαρμογή της κλείδας συνεισφοράς γίνεται ως εξής:
                        Προσαρμοσμένη κλείδα κατανομής = Κλείδα κατανομής × Συντελεστής
                        Ο συντελεστής που χρησιμοποιείται για τον παραπάνω υπολογισμό για την προσαρμογή της κλείδας συνεισφοράς είναι 0,4.
                     
                  
                     
                        4.
                     
                     
                        Η επιχειρησιακή συνεισφορά των Φερόων Νήσων στο πρόγραμμα «Ορίζων Ευρώπη» προσαρμόζεται σύμφωνα με τους κανόνες που προβλέπονται στο άρθρο 7 της παρούσας συμφωνίας.
                     
                  II.   Αυτόματη διόρθωση της επιχειρησιακής συνεισφοράς των Φερόων Νήσων
            
            
                     
                        1.
                     
                     
                        Για τον υπολογισμό της αυτόματης διόρθωσης που αναφέρεται στο άρθρο 8 της παρούσας συμφωνίας και στο άρθρο 5 του παρόντος πρωτοκόλλου, εφαρμόζονται οι ακόλουθες λεπτομερείς ρυθμίσεις:
                        
                                    α)
                                 
                                 
                                    «επιχορηγήσεις κατόπιν διαγωνιστικής διαδικασίας»: οι επιχορηγήσεις που χορηγούνται μέσω προσκλήσεων υποβολής προτάσεων, στις οποίες οι τελικοί δικαιούχοι είναι δυνατόν να προσδιοριστούν κατά τον χρόνο υπολογισμού της αυτόματης διόρθωσης. Αποκλείεται η οικονομική ενίσχυση τρίτων, όπως ορίζεται στο άρθρο 204 του δημοσιονομικού κανονισμού·
                                 
                              
                                    β)
                                 
                                 
                                    σε περίπτωση που κοινοπραξία αναλαμβάνει νομική δέσμευση, τα ποσά που χρησιμοποιούνται για τον καθορισμό των αρχικών ποσών της νομικής δέσμευσης είναι τα σωρευτικά ποσά που διατίθενται σε δικαιούχους οι οποίοι είναι οντότητες των Φερόων Νήσων σύμφωνα με την ενδεικτική κατανομή του προϋπολογισμού της συμφωνίας επιχορήγησης·
                                 
                              
                                    γ)
                                 
                                 
                                    όλα τα ποσά στο πλαίσιο των νομικών δεσμεύσεων, τα οποία αντιστοιχούν σε επιχορηγήσεις που χορηγούνται κατόπιν διαγωνιστικής διαδικασίας, καθορίζονται μέσω του ηλεκτρονικού συστήματος e-Corda της Ευρωπαϊκής Επιτροπής και εκταμιεύονται τη δεύτερη Τετάρτη του Φεβρουαρίου του έτους N+ 2
                                 
                              
                                    δ)
                                 
                                 
                                    «δαπάνες μη παρέμβασης»: δαπάνες του προγράμματος εξαιρουμένων των επιχορηγήσεων που χορηγούνται κατόπιν διαγωνιστικής διαδικασίας, συμπεριλαμβανομένων των δαπανών στήριξης, της ειδικής για το πρόγραμμα διαχείρισης και άλλων δράσεων (1)·
                                 
                              
                                    ε)
                                 
                                 
                                    τα ποσά που διατίθενται σε διεθνείς οργανισμούς με τη μορφή των νομικών οντοτήτων, οι οποίοι αποτελούν τον τελικό δικαιούχο (2), θεωρούνται δαπάνες μη παρέμβασης.
                                 
                              
                  
                     
                        2.
                     
                     
                        Ο μηχανισμός εφαρμόζεται ως εξής:
                        
                                    α)
                                 
                                 
                                    Οι αυτόματες διορθώσεις για το έτος Ν που αφορούν την εκτέλεση των πιστώσεων ανάληψης υποχρεώσεων για το έτος Ν, προσαυξημένων σύμφωνα με το άρθρο 6 παράγραφος 5 της παρούσας συμφωνίας, εφαρμόζονται με βάση τα στοιχεία για το έτος N και το έτος Ν+ 1 που προέρχονται από το e-Corda, το οποίο αναφέρεται στο τμήμα ΙΙ παράγραφος 1 στοιχείο γ) του παρόντος παραρτήματος, κατά το έτος Ν+ 2, κατόπιν εφαρμογής τυχόν προσαρμογών που προβλέπονται στο άρθρο 7 της παρούσας συμφωνίας στη συνεισφορά των Φερόων Νήσων στο πρόγραμμα «Ορίζων Ευρώπη». Το υπολογιζόμενο ποσό θα είναι το ποσό των επιχορηγήσεων που χορηγούνται κατόπιν διαγωνιστικής διαδικασίας για τις οποίες διατίθενται στοιχεία κατά τον χρόνο υπολογισμού της διόρθωσης.
                                 
                              
                                    β)
                                 
                                 
                                    Αρχής γενομένης από το έτος Ν+ 2 και μέχρι το 2029, το ποσό της αυτόματης διόρθωσης υπολογίζεται για το έτος Ν λαμβάνοντας υπόψη τη διαφορά μεταξύ των κάτωθι ποσών:
                                    
                                                i)
                                             
                                             
                                                του συνολικού ποσού των επιχορηγήσεων που χορηγούνται κατόπιν διαγωνιστικής διαδικασίας, οι οποίες κατανέμονται στις Φερόες Νήσους ή σε νομικές οντότητες των Φερόων Νήσων ως αναλήψεις υποχρεώσεων από πιστώσεις του προϋπολογισμού του έτους Ν· και
                                             
                                          
                                                ii)
                                             
                                             
                                                του ποσού της προσαρμοσμένης επιχειρησιακής συνεισφοράς των Φερόων Νήσων για το έτος Ν πολλαπλασιαζόμενου επί τον λόγο μεταξύ:
                                                
                                                            Α.
                                                         
                                                         
                                                            του ποσού των επιχορηγήσεων που χορηγούνται κατόπιν διαγωνιστικής διαδικασίας σε πιστώσεις ανάληψης υποχρεώσεων του έτους Ν, προσαυξημένων σύμφωνα με το άρθρο 6 παράγραφος 5 της παρούσας συμφωνίας· και
                                                         
                                                      
                                                            Β.
                                                         
                                                         
                                                            του συνόλου των εγκεκριμένων πιστώσεων ανάληψης υποχρεώσεων του προϋπολογισμού του έτους Ν, συμπεριλαμβανομένων των δαπανών μη παρέμβασης.
                                                         
                                                      
                                          
                              
                  ΙΙΙ.   Καταβολή της χρηματοδοτικής συνεισφοράς των Φερόων Νήσων, καταβολή των ποσών που προκύπτουν από προσαρμογές της επιχειρησιακής συνεισφοράς των Φερόων Νήσων και καταβολή της αυτόματης διόρθωσης που εφαρμόζεται στην επιχειρησιακή συνεισφορά των Φερόων Νήσων
            
            
                     
                        1.
                     
                     
                        Η Ευρωπαϊκή Επιτροπή κοινοποιεί στις Φερόες Νήσους, το συντομότερο δυνατόν και το αργότερο κατά την έκδοση της πρώτης πρόσκλησης προς καταβολή του οικονομικού έτους, τις ακόλουθες πληροφορίες:
                        
                                    α)
                                 
                                 
                                    τα ποσά σε πιστώσεις ανάληψης υποχρεώσεων στον προϋπολογισμό της Ένωσης που έχουν εγκριθεί οριστικά για το εν λόγω έτος για τις γραμμές του προϋπολογισμού που καλύπτουν τη συμμετοχή των Φερόων Νήσων στο πρόγραμμα «Ορίζων Ευρώπη», προσαυξημένες, κατά περίπτωση, σύμφωνα με το άρθρο 6 παράγραφος 5 της παρούσας συμφωνίας·
                                 
                              
                                    β)
                                 
                                 
                                    το ποσό του τέλους συμμετοχής που αναφέρεται στο άρθρο 6 παράγραφος 8 της παρούσας συμφωνίας·
                                 
                              
                                    γ)
                                 
                                 
                                    από το έτος Ν+ 1 της υλοποίησης του προγράμματος «Ορίζων Ευρώπη», η εκτέλεση των πιστώσεων ανάληψης υποχρεώσεων που αντιστοιχούν στο οικονομικό έτος Ν, προσαυξημένων σύμφωνα με το άρθρο 6 παράγραφος 5 της παρούσας συμφωνίας και ανάλογα με το επίπεδο αποδέσμευσης·
                                 
                              
                                    δ)
                                 
                                 
                                    όσον αφορά το μέρος του προγράμματος «Ορίζων Ευρώπη» για το οποίο οι συγκεκριμένες πληροφορίες είναι απαραίτητες για τον υπολογισμό της αυτόματης διόρθωσης, το επίπεδο των δεσμεύσεων που αναλαμβάνονται υπέρ οντοτήτων των Φερόων Νήσων, οι οποίες κατανέμονται σύμφωνα με το αντίστοιχο έτος πιστώσεων του προϋπολογισμού και το αντίστοιχο συνολικό επίπεδο των δεσμεύσεων.
                                 
                              Βάσει του σχεδίου προϋπολογισμού της, η Ευρωπαϊκή Επιτροπή παρέχει εκτίμηση των πληροφοριών των στοιχείων α) και β) για το επόμενο έτος το συντομότερο δυνατόν και, το αργότερο, έως την 1η Σεπτεμβρίου του οικονομικού έτους.
                     
                  
                     
                        2.
                     
                     
                        Το αργότερο τον Απρίλιο και τον Ιούνιο κάθε οικονομικού έτους, η Ευρωπαϊκή Επιτροπή απευθύνει στις Φερόες Νήσους πρόσκληση προς καταβολή ανάλογη με τη συνεισφορά τους βάσει του παρόντος πρωτοκόλλου.
                        Σε κάθε πρόσκληση προς καταβολή προβλέπεται η καταβολή έξι δωδεκάτων της συνεισφοράς των Φερόων Νήσων το αργότερο 30 ημέρες μετά την έκδοση της πρόσκλησης προς καταβολή.
                        Για το πρώτο έτος εφαρμογής του παρόντος πρωτοκόλλου, η Ευρωπαϊκή Επιτροπή εκδίδει μία μόνο πρόσκληση προς καταβολή εντός 60 ημερών από την υπογραφή της παρούσας συμφωνίας.
                     
                  
                     
                        3.
                     
                     
                        Από το 2023 και κάθε έτος στη συνέχεια, στις προσκλήσεις προς καταβολή αποτυπώνεται επίσης το ποσό της αυτόματης διόρθωσης, η οποία εφαρμόζεται στην επιχειρησιακή συνεισφορά που καταβλήθηκε για το έτος Ν- 2.
                        Στην πρόσκληση προς καταβολή η οποία εκδίδεται το αργότερο τον Απρίλιο ενδέχεται επίσης να περιλαμβάνονται προσαρμογές της χρηματοδοτικής συνεισφοράς που κατέβαλαν οι Φερόες Νήσοι για την υλοποίηση, τη διαχείριση και τη λειτουργία των προηγούμενων προγραμμάτων-πλαισίων έρευνας και καινοτομίας, στα οποία συμμετείχαν οι Φερόες Νήσοι.
                        Για καθένα από τα οικονομικά έτη 2028, 2029 και 2030, θα οφείλεται στις Φερόες Νήσους ή οι Φερόες Νήσοι θα οφείλουν το ποσό που προκύπτει από την αυτόματη διόρθωση η οποία εφαρμόζεται στις επιχειρησιακές συνεισφορές που καταβλήθηκαν από τις Φερόες Νήσους το 2026 και το 2027 ή από τις προσαρμογές που πραγματοποιήθηκαν σύμφωνα με το άρθρο 7 παράγραφος 8 της παρούσας συμφωνίας.
                     
                  
                     
                        4.
                     
                     
                        Οι Φερόες Νήσοι καταβάλλουν τη χρηματοδοτική συνεισφορά τους βάσει του παρόντος πρωτοκόλλου σύμφωνα με το σημείο ΙΙΙ του παρόντος παραρτήματος. Σε περίπτωση μη πληρωμής από τις Φερόες Νήσους έως την ημερομηνία καταβολής, η Ευρωπαϊκή Επιτροπή αποστέλλει επίσημη επιστολή υπενθύμισης.
                        Οποιαδήποτε καθυστέρηση στην καταβολή της χρηματοδοτικής συνεισφοράς συνεπάγεται επιβάρυνση των Φερόων Νήσων με τόκους υπερημερίας επί του ανεξόφλητου ποσού, υπολογιζόμενους από την ημερομηνία λήξης της προθεσμίας πληρωμής.
                        Το επιτόκιο για τα εισπρακτέα ποσά που δεν καταβάλλονται εμπρόθεσμα είναι αυτό που εφαρμόζει η Ευρωπαϊκή Κεντρική Τράπεζα στις κύριες πράξεις αναχρηματοδότησης, όπως δημοσιεύεται στη σειρά C της Επίσημης Εφημερίδας της Ευρωπαϊκής Ένωσης, και το οποίο ισχύει την πρώτη ημερολογιακή ημέρα του μήνα κατά τον οποίο εκπνέει η προθεσμία πληρωμής, προσαυξημένο κατά μιάμιση εκατοστιαία μονάδα.
                     
                  
               (1)  Στις άλλες δράσεις περιλαμβάνονται ειδικότερα η σύναψη συμβάσεων, η απονομή βραβείων, τα χρηματοδοτικά μέσα, οι άμεσες δράσεις του JRC, οι συνδρομές (ο Οργανισμός Οικονομικής Συνεργασίας και Ανάπτυξης (ΟΟΣΑ), ο Ευρωπαϊκός Οργανισμός για τον Συντονισμό της Έρευνας (Eureka), η Διεθνής Εταιρική Συνεργασία για την Ενεργειακή Απόδοση (IPEEC), ο Διεθνής Οργανισμός Ενέργειας (ΔΟΕ), ...), οι εμπειρογνώμονες (αξιολογητές, παρακολούθηση έργων) κ.λπ.
            
               (2)  Τα ποσά προς τους διεθνείς οργανισμούς θεωρούνται δαπάνες μη παρέμβασης μόνο στην περίπτωση που οι εν λόγω διεθνείς οργανισμοί είναι τελικοί δικαιούχοι. Η περίπτωση αυτή δεν ισχύει όταν ένας διεθνής οργανισμός είναι συντονιστής έργου (και διανέμει κεφάλαια σε άλλους συντονιστές).
         
      
      
         
            ΠΑΡΑΡΤΗΜΑ II
            Κατάλογος ισοδύναμων προγραμμάτων, έργων, δράσεων, δραστηριοτήτων, ή μερών αυτών, των Φερόων Νήσων
            Ο ακόλουθος μη εξαντλητικός κατάλογος θεωρείται ότι περιλαμβάνει προγράμματα, έργα, δράσεις, δραστηριότητες των Φερόων Νήσων ή μέρη αυτών που είναι ισοδύναμα/-ες του προγράμματος «Ορίζων Ευρώπη»:
            
                        —
                     
                     
                        το Ίδρυμα Έρευνας των Φερόων Νήσων·
                     
                  
                        —
                     
                     
                        το Ίδρυμα Έρευνας για την Αλιεία των Φερόων Νήσων.